
Un diaprome cu reunion di Conseho di Minister di Reino 

Parlamento a entrega VNO rapport di problema di finansa y supervision 



ORANJESTAD - Ayera media, Presidente 
di Parlamento, Ady Thijzen hunto cu e lider 
di fraccion di MEP, Rocco Tjon a entrega un 
rapport bou e titulo subhetivo y largo na Hu- 
landes: Aruba terug op de rails van Deugdeli- 
jk Bestuur en Deugdelijkheid van Financieel 
Beheer’, na e representacion di Hulanda na 
Aruba (VNO). Un rapport cu ambos Parla- 
mentario a traha riba dje. 

Despues di sostene e reunion aki cu David Abraha- 
ms di VNO, den su declaracion na prensa, Thijzen 
a bisa cu nan a dicidi di traha e rapport aki, mirando 
e ambiente cu ta existi previo na e reunion di Con- 
seho di Minister di Reino cu ta tuma luga awe na 
Hulanda y cu tin riba nan agenda e ley di supervi- 
sion fmanciero di Aruba (LAft). 

Nan por a scucha cu Hulanda lo bin cu un KB of 
un ‘aanwijzing’, ya cu e cambionan cu Parlamento a 
introduci a base di loke nan ta considera como nan 
autonomia como organo legislativo, y conforme na 
nos constitucion, no a cay den bon tera cerca Hu- 
landa. Pa Hulanda e cambionan introduci den Par- 
lamento den e ley di LAft ta mengua e trabou di e 
colegio di supervision fmanciero (CAft) na Aruba. 
Te ainda e ley no a wordo firma pa Gobernador di 
Aruba, pero -segun Thijzen- den Statuut di Reino 
no ta defmi un tempo pa hacie. Pero si ta poni cu si 
nan no kier firma un ley, nan mester duna na cono- 
cemento di Parlamento pa kico nan no ta hacie. E 
ta kere cu ya caba a transcuri un tempo prudente, 
caminda nan a duna tur esunnan envolvi espacio pa 
haci esaki. Si e ley no a wordo firma, ta importante 
pa nan duna conoce Parlamento di Aruba dicon 
nan no a firm’e. 


Rapport 

Thijzen a laga sa cu pa medio di e rapport aki nan 
kier mustra ‘hechonan,’ ya cu e documento aki ta 
contene entre otro, conseho di Raad van Advies 
(RdA), tambe rapport di Contraloria General y te 
hasta conseho di CAft, instancianan internacional, 
Banco Central di Aruba. Te hasta nan a bin cu cier- 
to documentonan cu nan a uza den pasado. Den 
sintesis -segun Thijzen- e rapport aki ta duna un 
bista con Aruba tabata ta, con e cos a pasa cu nos a 
cay den problema fmanciero, y con pais Aruba ta 
bezig pa soluciona e problema di fmansa publico. 

E ta haya oportuno pa bin cu e rapport menciona, 
ya cu Hulanda tin un posicion pa bin cu e posibi- 
lidad di un KB of un ‘aanwijzing.’ P’esey nan kier 
pone bon cla cu Aruba ta un pais autonomo den 
Reino Hulandes, e ta un estado di derecho. “Un 
estado di derecho cu bo tin cu duna respet na Par- 
lamento, na Gobierno y na tur instancia cual sea cu 
ta,” el a bisa. 

E1 a declara energicamente cu Parlamento di Aruba 
no ta un departamento di Gobierno cu bo ‘deal 
cune manera bo kier’. P’esey e pueblo ta scoge su 
representantenan. Pero esaki no kiermen cu como 
Parlamento nan ta bay traha manera hende ire- 
sponsabel. Tampoco nan mester bira un ‘stempel 
parlament.’ Igualmente nan no ta haya cu debi cu 
gobierno a firma protocol cu Hulanda, cu a base 
di e protocol aki parlamento mester bay di acuerdo 
cune. E ta haya importante pa nan scucha Parla- 
mento di Aruba, kico nan ta pensa, ya cu nan ta 
esunnan cu mester duna cuenta na pueblo. 

Den caso cu Conseho di Minister di Reino no kier 


cambia di posicion y nan kier bin cu un KB of un 
‘aanwijzing’, nan tin cu argumenta prome. Sinem- 
bargo, Thijzen ta expresa cu nan ta keda hopi posi- 
tivo cu Aruba por sali afo cu e situacion aki. Nan 
por tin diferencia di opinion, pero e ta kere cu poco 
poco nan ta yegando na e solucion. 

P’esey nan ta kere cu e bishita na VNO tabata uno 
positivo, ya cu na Corsou tambe tabata hopi bon, 
y ‘nos ta sigur cu nos ta sigui cana e caminda’. E1 a 
culmina bisando cu si tin cierto obstaculo, nan ta 
deal cu nan tambe. 









B NPF 


LOCALIB 


DIABIERNA 30 AUGUSTUS 2019 


Investigacion riba gasto excesivo di overtime 

‘Periodieke uitkeuring’ no ta permiti cu gasto di personal por baha 



ORANJESTAD - Dos as- 
pecto cu ta hungando un 
rol riba gasto di personal 
den aparato gubernamen- 
tal, ta e periodieke uit- 
keuring y overtime. 

Segun Prome Minister, Ev- 
elyn Wever-Croes, e cantidad 
di empleadonan publico a 
baha, pero e gasto no a baha 
mescos. Te hasta tin e ten- 
dencia di no baha. E1 a splica 
cu a pesar cu nan por a traha 
cu menos hende mes, nan 
salario si ta sigui subi, debi 
cu nan ta haya promocion y 
tambe un periodieke uitkeur- 
ing of aumento periodico, 
depende di e schaal riba cual e 
empleado publico ta. E ta un 
derecho cu empleado publico 
tin y pa kit’e -segun e prome 
mandatario- nan tin cu nego- 
sha cu sindicato y cambia ley. 
P’esey nan ta evaluando otro 
instrumentonan, mirando cu 
e asunto di e periodieke uit- 
keuring no a yuda mucho pa 
baha gasto di personal. Actu- 
almente nan ta den delibera- 
cion cu sindicato, sinembargo 
e ta haya cu pa e gremio aki 
awor e tema cu ta importante 
pa nan ta e asunto di index- 


ering. Un asunto cu -segun e 
mandatario- nan no ‘a yega 
na e tema aki ainda.’ 

Overtime 

Pago di overtime ta otro 
asunto relaciona cu gasto 
excesivo di gobierno cu tin 
Wever-Croes hopi preocupa. 


E overtime a existi semper, 
sinembargo actualmente tin 
un investigacion andando 
ariba e asunto aki. E aña aki 
e mandatario no ta kere cu 
nan por logra domina e gasto 
di overtime, pero e ta ward- 
ando riba e resultado di algun 
investigacion. E ta spera cu 


esaki lo por yuda gobierno pa 
otro aña nan por tin un miho 
control riba dje. 

Investigacion 

E prome mandatario a laga 
sa cu den deliberacion cu e 
respectivo departamentonan, 
nan ta investigando e origen 
y kico nan por haci pa baha e 
overtime den aparato guber- 
namental. 

Aparte di esaki, tin otro in- 
vestigacion andando riba 
asunto di overtime cu ta 
wordo haci pa e colegio di 
supervision fmanciero CAft, 
cu a ofrece nan mes pa realisa 
e investigacion aki y gobierno 
ta dunando su cooperacion. E 
resultado di CAft -despues di 
bishita tur departamento di 
gobierno- lo bin cla entrante 
luna di september. Contralo- 
ria General tambe a yega di 
haci un investigacion riba 
overtime y gobierno ainda 
ta pendiente di por haya nan 
rapport. 

Wever-Croes a bisa cu pa 
medio di e rapportnan di e 
investigacion cu diferente in- 
stancia ta realisa, gobierno lo 
por tin un analisis mas pro- 
fundo di e causa di overtime 


y ohala cu nan por bin cu un 
solucion pa atende cu nan. 
“Gara e toro na su cacho mas 
miho,” el a haci uzo di e frase 
popular aki. 

Sinembargo, e ta haya cu 
mientras tin un discusion cu 
mester baha gasto di over- 
time, di otro banda, por 
ehempel nos no por laga nos 
frontera habri. Tampoco nan 
no por keda sin pone mas 
hende ariba diferente warda, 
y tambe nan mester a atende 
cu ordo publico y siguridad. 
E1 a trece dilanti e caso di 
Brandweer, cu ta uno cu ta 
demanda gasto di overtime. 

Na prome instante, e pensa- 
mento logico ta cu afortu- 
nadamente no tin cantidad 
di candela na Aruba. Pero e 
cuerpo aki tin un acuerdo of 
compromiso pa hopi aña caba 
cu aeropuerto. Ta asina cu pa 
aeropuerto por cumpli cu 
regla internacional di Inter- 
national Civil Aviation Orga- 
nization, (ICAO), nan mes- 
ter tin disponibel un cantidad 
minimo di persona constan- 
temente na Brandweer, a 
pesar cu nada ta pasa y pa tal 
motibo tin cu paga overtime. 


Joost Meijs CEO nobo di Aruba Airport Authority N.V 




ORANJESTAD - Diaranson 
anochi a tuma luga ceremonia 
na Aeropuerto di Aruba, den 
cual James Fazio a entrega su 
posicion despues di 5 aña como 
CEO di AAA pa busca otro opor- 
tunidad profesional. Entrante 1 
september, Joost Meijs lo tuma e 
posicion di CEO. 

Den presencia di su excelen- 
cia gobernador di Aruba, Alfonso 
Boekhoudt, Prome Minister Evelyn 
Wever-Croes (MEP), Minister di 
Turismo, Dangui Oduber (MEP), 
Minister di Husticia, Andin Bik- 
ker (POR), Presidente di Hunta di 


Supervision Marion Kan, entre otro 
persona y socio di aeropuerto. 
“Aeropuerto di Aruba ta pasando di 
e fase di planificacion pa e fase di 
construccion di proyecto Gateway 
2030 y mi ta entusiasma di entrega e 
trabou di CEO na Meijs, kende lo ta 
e lider, lo guia y motiva henter ekipo 
pa yega na e obhetivo di expansion 
di aeropuerto”, Fazio a expresa. 

E1 a bisa cu e ta convenci cu socio y 
luga interesa den turismo y aviacion 
lo brinda Meijs e mesun orienta- 
cion y confiansa manera nan a duna 
Fazio. Durante su discurso di des- 
pedida, Fazio a bisa cu su tempo na 
aeropuerto di Aruba no por a tabata 
asina exitoso sin sosten di personal 
di AAA. 


“Mi ta sigur cu Meijs tambe lo ricibi 
e mesun sosten. Mi kier enfatisa cu 
ma disfruta mi tempo na Aruba y mi 
ta sinti honra di e confiansa cu ma 
haya pa dirigi e aeropuerto nacio- 
nal di Aruba durante ultimo 5 aña”, 
Fazio a bisa. 

Tur e mandatario presente a expresa 
nan gratitud pa e esfuerso di Fazio y 
na mesun momento a desea Meijs 
suerte pa e siguiente aña pa hiba 
ekipo di aeropuerto pa proximo 
proyecto, awo cu Meijs lo ta re- 
sponsabel pa desaroyo y organisa- 
cion di AAA. 

Tambe pa mantene contacto cu parti 
interesado externo y lo supervisa pa 
e proyecto importante di inversion 
y construccion di e capital di 5 aña 



cu un balor di 300 miyon dollar. 


“Mi ta cla pa cuminsa den e posicion 
cu mucho entusiasmo y determina- 
cion pa concreta tur locual e team 
a visualisa durante e prome etapa 
di e proyecto Gateway 2030. Mi ta 
gradici Fazio pa su orientacion cu 
el a duna pa aeropuerto pa ultimo 
5 aña y nan compromiso pa sigura 
cu nos ta crusa e meta di Gateway 
2030, di un aeropuerto di cual nos 
tur por ta orguyoso”, Meijs a bisa 
durante su prome discurso como 
CEO di AAA. 

Despues di e prome discurso di 
Meijs como CEO, Fazio a entrega 
simbolicamente su posicion na 
Meijs cu un helm di construccion, 
un bachi di siguridad y un shobel. 

Elvis Lopez di Atelier’s 89 

‘Mester di Traimerdia cu arte den bario, mescos ta 

existi Lotto pa Deporte’ 



ORANJESTAD - Arte ta un man- 
ifestacion di actividad humano 
cu ta expresa un vision personal. 
Di e manera aki por duna e her- 
ment pa e hobennan por expresa 
miho nan emocion, como artista 
of como publico, locual ta aporta 
hopi cos positivo pa nan forma- 
cion. 

Atelier’s 89 ta un fundacion cu ta pro- 
move e desaroyo di arte en general, 
nan hunto cu Farpa y Cede Aruba ta 
organisa e tayer ‘Teatro den Bario’, di- 
rigi pa hobennan entre 12 y 19 aña, cu 
lo cuminsa e proximo 2 di september 
na tres bario distinto, Centro Bario 
Playa Pabou, Centro di Bario Dakota 
y Brasil cu un duracion di tres luna. 

Asina a duna di conoce Elvis Lopez di 
Atelier’s 89 durante un entrevista cu 
Bon Dia Aruba. E1 a splica cu e aña 
aki nan ta haciendo 4 tayer na mesun 
tempo y cu ekiponan nobo cu nan a 
adkiri door di un donacion cu gobi- 
erno a duna pa nan por traha di un 
miho manera. 

Dialuna awor, el a menciona cu nan ta 
bay cuminsa cu un proyecto di teatro 
cu ta bay den barionan y segun Lopez 
a bisa tin hopi mucha cu no por yega 


eynan pa motibo cu nan ta muchanan 
di menos recurso. 

“E proyecto aki ta hopi special, hopi 
unico tambe den su genero, pasobra e 
ta bay ta tres luna largo y tambe ta bay 
ta gratis”, Lopez a sigura. 

Di igual manera, Lopez a comenta cu 
e proyecto aki ta esun mas grandi cu 
nan tin, pa motibo cu ora e ta caba, 
semper den un exposicion of den un 
obra teatral, esey ta haci cu e muchan- 
an ta drenta den contacto cu publico, 
cu hende y ta siña conoce nan presen- 
tacion y con nan ta bay papia. 

Lopez a sigura cu dia pa dia, Aruba 
ta bay mas atras tocante arte. E1 a 
menciona e resultado cu Unesco a 
duna di loke ta trata e muchanan cu 
ta bay haci un estudio di voortgezet 
onderwijs, specificamente un estudio 
despues cu nan a bay EPI of MAVO y 
nan ta bay studia afo, e resultado ta cu 
3% di nan ta ricibi un studio avansa. 

“Flopi di e muchanan di aki nunca 
tabatin contacto cu arte, pa motibo 
cu nan mama y tata tampoco a haya 
esaki; y pa bo cambia un generacion 
bo mester implementa un Traimerdia 
di arte”. 


E1 a señala cu arte ta hopi importante, 
pero akinan na Aruba nunca a wor- 
do considera pa nada. E porcentahe 
cu nan ta alcansa di e comunidad ta 
minimo di henter e poblacion y door 
di esey el a bisa cu mester di Traimer- 
dia cu arte den bario, of ‘asina como 
ta existi un Lotto pa Deporte’. 

Lopez a manifesta cu esey ta e unico 
manera pa purba di rescata loke a bay 
perdi caba y ademas di purba di in- 
fluencia e muchanan pa nan ta un 
poco mas humano, duna pa nan un 
oportunidad pa nan mes por siña un 
tiki mas di un otro cos cu nan no sa. 
Ademas di esey, despues cu nan a 
experienci’e nan no ta bay bira artista, 
pero e pensamento cu nan ta haya ta 
otro. 

E1 a papia tocante sponsornan y apoyo 
cu otro fundacion of organisacion di 
deporte y cultura ta haya semper pa 
bay afo, pa bay hunga baseball of pa 
carnaval. E problema ta cu henter co- 
munidad ta bay keda atras, pa motibo 
cu e mama y e tata no ta educa nan 
yiunan pa arte. 

Tambe ta existi e problema cu - 
manera el a bisa - e Traimerdia no ta 
conta cu personanan capacita pa traha 
arte cu muchanan. “No tur maestro 
ta siña arte, por ehempel Maria Col- 
lege tin 1.500 mucha y 2 docente di 
arte so. Nan tin cu haci canto, teatro, 
baile, tur cos. Mester di mas hende pa 
haci esey”, Lopez a fmalisa. 




Minister no 
tnbntn nn 
altura di 
celebracion di 
cumpleaños 





ORANJESTAD - Diahuebs 
ultimo, bureau di Minister 
di Husticia a haya infor- 
macion cu un celebracion 
lo a tuma luga na oficina 
di LASA na Vondellaan du- 
rante oranan di merdia, 
caminda cu un persona cu 
no ta traha na Gobierno a 
wordo permiti pa celebra 
su cumpleaños. A haya 
diferente comentario no 
positivo riba e indole y con- 
tenido di e celebracion for 
di varios testigo. 

Na ningun momento e cel- 
ebracion aki tabata planea of 
aproba door di bureau di Min- 
ister, y bureau ni Minister no 
tabata na altura di esaki. 
Despues di a laga haci un in- 
vestigacion preliminario, 
Minister di Husticia, Andin 
Bikker, a dicidi di duna un 
toegangsontzegging na e em- 
pleado encarga cu e manage- 
ment di IASA, sr. I. Matos pa 
cu e suceso, conforme proce- 
duranan hancra den LMA. 

Editorial 


Gasto di personal... 

Sin curashipa resolve... 


Presupuesto no ta cla na tempo, atrobe, y go- 
bierno tin un splicacion, cu tampoco ta nobo. 
Nan tin problema cu gasto di personal. A 
acorda cu Hulanda cu e gastonan ta mara na 
un limite, segun Hulanda incluyendo e gas- 
tonan di personal di e Plan di Crisis Social; 
segun gobierno di Aruba no. E diferencia di 
opinion ta existi algun tempo caba y tabata 
topico den un discusion bastante candente 
entre minister encarga cu fmanzas di Aruba y 
CAft y secretario di estado Hulandes pa asun- 
to di Reino. No a comenta den e dianan aki 
con a para cu e discusion ey, pero ta casi sigur 
cu si Aruba keda insisti cu ta tene e gastonan 
di e Plan separa di presupuesto, lo sigui un 
instruccion di banda di gobierno di Reino pa 
inclui nan y no surpasa e limite acorda. 

Den rueda di prensa prome minister a duna 
di conoce cu e instrumento di VXJT (retiro 
boluntario) no a duna e resultado spera. Esey 
no ta nada straño pasobra ta bon conoci cu 
a aplica e instrumento aki pa varios aña caba 
y nunca a duna gran resultado. Awor esey lo 
ta hasta hopi menos, pasobra gobierno mes ta 
papia continuamente di crisis cu pueblo mes- 
ter bay paga. Esey ta implica sacrificio, tambe 
pa e empleado publico cu mescos otronan 
mester paga mas ora di haci compra. Tuma 
retiro den un situacion di crisis asina y bay 
enfrenta bida cu menos entrada y mas incer- 
tidumbre, no ta parce un plan atractivo. Pero 
tin un motibo mas pakico e VUT no ta fun- 
ciona, en todo caso no pa baha gasto. E for- 
mula ta un salario garantisa pa maximo tres 
aña unda ta paga den e prome aña 90%, di dos 
80% y den di tres 70%. Es decir, cu sigur den 
e prome aña ta paga casi mes hopi na salario y 
otro compromiso di doño di trabao, mientras 
cu na impuesto riba salario y prima social go- 
bierno ta haya menos den caha. Den un situa- 
cion unda gobierno mester di ganashi rapido, 
esey no ta yuda. 

Ademas cu ta bin topa cu un otro realidad y 
esey ta cu e volumen di salario y otro pago- 
nan di e total di salario ta crece di forma au- 
tonomo cu un par di porciento tur aña. Esaki 
a pesar di loke ta yama e ‘natuurlijk verloop’ 
cu ta e personanan cu ta bay cu pension, cu ta 
tuma retiro boluntariamente o ta haya nan re- 
tiro pa cualkier motibo. Ta logico cu aki lo tin 
un ‘overlap’ cu e areglo di VXJT, pasobra por 
ehemplo un persona cu tabatin plan caba di 
kita boluntariamente, ta haci uzo di e areglo 


di VXJT. Contal cu ta obvio cu mester tuma 
otro iniciativa si di berdad kier baha gasto 
efectivamente. Por ehemplo, si ta papia di cri- 
sis, anto mester actua manera ta crisis tin. Lo 
ta bastante imprudente pa atende deseo di cu- 
alkier grupo di funcionario, o departamento, 
si esaki por tin como consecuencia cu otronan 
no kier keda atras y cu e argumento cu ta Tey 
pa un ley pa tur’ den poco tempo tur funcio- 
nario publico ta para dilanti Bestuurskantoor 
pa exigi mas pago. Na e momento aki ta aten- 
diendo e asunto di e duaneronan. No ta trata 
di e pregunta si den nan caso e reforma ta 
hustifica of no; ta bay pa e hecho cu e por tin 
un tsunami di exigencia como consecuencia, 
sin cu ta rasona si esaki ta un caso riba su mes. 
Ningun gobierno lo kier ta den e situacion ey. 

Tin un otro forma pa reduci gasto di personal, 
sin embargo, y esey ta un reduccion di tur sal- 
ario den sector publico cu un par di porcien- 
to. Generalmente ta considera esaki ‘suicidio 
politico’ y ningun partido lo bay considera e 
medida aki seriamente. Sin embargo, ta nec- 
esario por lo menos contempla e posibilidad. 
Un par di porciento por yuda bastante bon, 
sigur si considera cu e payroll total no ta e fa- 
moso Afl. 479 miyon, sino mas di Afl. 735 mi- 
yon si tuma henter gobernacion plus e salari- 
onan di sector subsidia. Pa prome biaha awor 
CAft ta desea di mira e cifra total aki na luga 
di e cifra pa gobierno reduci. Tambe tin un 
otro opcion pa aumenta entrada, y esey ta ob- 
liga e empresanan estatal modera nan payroll 
te na un standard aceptabel, loke ta laga mas 
ganashi pa gobierno den forma di dividendo. 
Asina nan mester duna cara tambe ki maneho 
e companianan ta hibando actualmente. 

Tin un otro posibilidad mas, y esey ta e alter- 
nativa di laga Hulanda atende e asunto. Nos 
ta kere cu e variante aki tin bon posibilidad di 
keda implementa. E formula ta simpel: pro- 
duci un presupuesto cu no lo haya aprobacion 
di CAft y laga Hulanda/Reino bin cu medida. 
E ora por culpa nan di kier obliga gobierno di 
Aruba haci algo imposibel y ta cumpli pasobra 
Reino a ordena esey. E metodo no ta nobo, 
Curaçao a purba esaki caba y a haya un respu- 
esta fuerte, cu ta obliga nan gobierno pa tuma 
paso y ta genera e mesun impopularidad cu 
nan kier a tira riba Hulanda. Bon mira den e 
asunto aki no tin scapatorio: ta tuma medida 
impopular di propio boluntad o forsa pa Hu- 
landa. 

Brasil: Bolsonaro ta decreta suspension di kimamento pa dos luna 



BRASILIA (Infobae) - 
Presidente Jair Bolsonaro 
diaranson pasa a firma 
un decreto cu ta prohibi 


e kimamento na henter e 
pais durante dos luna, pa 
purba di pone un stop den 
e multiplicacion di can- 


dela na Amazon, fuent- 
enan gubernamental cita 
pa varios medio di Brasil a 
informa. 

E decreto, publica ayera den 
e diario oficial, ta suspende e 
uzo di candela durante e 60 
dia proximo na tur teritorio 
nacional, aunke ta mantene 
algun excepcion, di acuerdo 
cu loke e reporte a bisa. 

E candela controla ta permiti 
pa Codigo Florestal Brasilero 
den circunstancia determina 
(como practica agricola y for- 
estal den cual su uzo ta husti- 


fica), desde cu nan ta autorisa 
pa mecanismo di control. 

Di otro banda, Presidente 
Brasilero a ricibi diaranson 
pasa su homologo Chileno, 
Sebastián Piñera, cu ken a 
bisa cu a coordina un reunion 
di lidernan di paisnan di Am- 
azon pa analisa e situacion di 
e candelanan. 

E reunion, Bolsonaro a bisa 
den un rueda de prensa cor- 
tico hunto cu Piñera, lo man- 
tene te cu dia 6 di september 
na Leticia, un ciudad Colom- 
biano ubica na e frontera cu 


Brasil y Peru y lo conta cu e 
participacion di e presiden- 
tenan di tur e pais Ámazoni- 
co, ‘excepto esun di Venezu- 
ela’, Nicolas Maduro. 
Bolsonaro ta enfrenta un pre- 
sion interno y externo cu ta 
crece pa e candelanan cu a 
multiplica den Amazon den 
siman ultimo. Desde januari 
ta diamars, a registra 83.329 
punto di candela na Brasil, 
mas di e mita (52,1%) na e 
selva Amazonico, segun dato 
di Instituto di Observacion 
Espacial INPE. 


Colombia: Disidente di FARC Iván Márquez ta retoma lucha arma 



BOGOTA (ElPais/AFP) 
- Ayera diahuebs, Colom- 
bia a lanta cu e confirma- 
cion di un di su pio temor. 
Iván Márquez, ken tabata 
e hefe di negociacion di 
FARC den dialogo cu go- 
bierno y ta den un luga 
desconoci desde un aña 
pasa, a reaparece ayera 
na marduga, cu un video 
hunto cu otro ex Coman- 
dante di e guerrilla anti- 
guo, pa anuncia ‘un etapa 
nobo di e lucha arma’. E 
mensahe a aumenta e pre- 
ocupacion di loke ta trata 
e implementacion fragil 


di e acuerdonan di paz, cu 
a ser alcansa tres aña pasa. 

“Ideologicamente nos no a 
ser venci, ni derota nunca. 


P’esey e lucha ta continua. 
Historia lo registra cu a obli- 
ga nos pa retoma e armanan”, 
Marquez a afirma na e video 


den cual e ta hunto cu un 
grupo di homber arma cu fu- 
sil. Tambe tabata acompaña di 
dos lider importante di e For- 
sa Arma Revolucionario di 
Colombia, cu a ser aparta di 
su compromiso cu e Huris- 
diccion Special di Paz (JEP): 
Seuxis Paucias Hernández, 
alias Jesus Santrich, kende ta 
rekeri pa husticia señala pa 
narcotrafico, y Hernán Dario 
Velázquez, E1 Paisa, kende ta- 
bata lider di un di e structura 
mas peligroso di e insurgen- 
cia. 

Aunke a sigura e decision di 
bolbe pa e arma, c ta e con- 


tinuacion di e lucha guerril- 
lero den contesta pa e traicion 
di e Estado pa e Acuerdo di 
Paz’, cu lo busca aliansa cu 
ELN, e guerrilla ultimo cu 
ta activo na Colombia, cu un 
presencia fuerte na e fron- 
tera cu Venezuela. Aunke 
Iván Duque, cu un aña den 
poder, a sigura e necesidad di 
haci coreccion pa e pacto, un 
promesa di campaña, tambe a 
señala e compromiso di Go- 
bierno pa acompaña e 10.000 
ex-combatiente den proceso 
di re-incorporacion cu ta haci 
transito na e bida civil. 


Maduro ta confirma contacto cu Noruega pa reanuda dialogo cu delegado 


JOIN OUR TEAM 

Tara Eco Horeca Supplies. o one of a kind supplier of 
healthy and environmentally conscious products 

ARE LOOKING FOR 
AMBITIOUS WHOLESALE MANAGER 

- Rcsponsible for complete wholcs^lc opcrañon \o ensure grcwth ond profitábility 

^ EKperi^nce in Sale$ & Marketing, acqutring new lines, procurement, admimstrntion, and 
warehouse management 

St rong b u si n ess sense, ma nagena I / dedsion ma ksng skills 

QUAUFICATIONS 

- Proficient in English is required. 

■ Proven irack record in a similar position 

- Strong negOtfatlOn skiJI 

* In-depth expenence in excel & wholesale software 

■ Strong communications skills 

- Must have some previous experience ln F&B and Horeca supplies whole$ale, 
EXCELLENT BENEFlTSr 

T'dp salary with bonus armngemrnts, Pension Plao F Hpallh’Disabdily^Life Insurances, 
Dental & Vision Insurance, 

Toapply plea^e send your reiurue by Email to 
biema ns @ bucuti. com 
Guaranteed conhdentral 




CARACAS (Infobae/ 
ABC) - Nicolas Maduro 
a revela diahuebs pasa 
cu e regimen Venezolano 
a tuma contacto bek cu 
gobierno di Noruega pa 
reestablece e proceso di 
negociacion cu e repre- 
sentante di Presidente In- 
terino, Juan Guaidó. 

“Mi por informa cu mi a tuma 
contacto bek cu e gobierno di 
Noruega, tabatin varios re- 
union, a tuma contacto bek 
cu e delegado di oposicion 
Venezolano”, e gobernante 
e reconoce durante un en- 
trevista cu e agencia estatal 
Chines, Xinhua. 

“Mi a propone e creacion di 
un permanente mecanismo 
di dialogo, cu lo por ta capaz 
di pasa cualkier tormenta, cu- 
alkier situacion. Dialogo, pa e 
paz”, el a agrega. 

Diaranson pasa Juan Guaidó 


a papia tocante e tema aki, el 
a sigura cu te e momentonan 
aki c no tin fecha pa reanuda 
e mecanismo di mediacion di 
e reino di Noruega, te ora cu 
nos logra pa e ta algo sigur pa 
yega cerca di un solucion’. 
Den e linea ey, e presidente 
interino a reconoce cu e pro- 
ceso di dialogo, cu a cuminsa 
na mei pasa, te e momento 
c no a funciona’. 

Maduro, ken ta conta cu e 
apoyo di e militarnan y algun 
pais manera Rusia, Cuba, 
China y Iran, a suspende e 
negociacion cu tabata tuma 
luga na Barbados cu me- 
diacion di Noruega, dia 7 di 
augustus pasa y den rechaso 
pa e medida, a vries e activo 
di e gobierno Venezolano na 
Merca y ta menasa cu san- 
cion pa e empresanan cu lo 
negocia cu e administracion 
socialista. 

Advertorial 

Stemma Trading cu “One Week Sale” 


ORANJESTAD - Stemma Trading N.V ta cera e luna di augustus cu 
un grandioso ‘One Week Sale’. 

Te cu diasabra 31 di augustus, Stemma Trading N.V ta ofreciendo des- 
cuentonan te cu 50% riba tur sorto y modelo di tegels incluyendo riba cashi 
di baño. Cu e surtido extenso di tegels di diferente material, diseño y color 
bo por duna bo hogar un ‘quick mini make over’ den un cera di wowo na 
un prijs sumamente atractivo. Na mes momento bo por puntra pa e pego 
perfecto y tambe tips pa con pa cuida y mantene bo vloer nobo y bunita. 


Si ta bo baño bo kier remodela of traha, awor bo ta di suerte paso na Stem- 
ma Trading N.V bo ta haya hopi opcion. Sin lubida e cashinan di baño fab- 
uloso. E marca Bolsoi ta divino y un di e faboritonan internacionalmente. 

Pasa awe of mañan ainda y probecha di descuentonan sublime, sigur e miho 
deal di augustus pa ‘tune-up’ bo hogar. 

Pasa na L.G. Smith Blvd 146 of pa mas informacion yama 583.3370. Tambe 
por bishita nos riba nos Facebook page Stemma Trading N.V Aruba. 


Up to 50% 


off! 


i 


Stémma 'Iradinq N.V. 

Aruba ^ 


Pa cualkier pregunta of si ta desea mas mformashon 
Jama nos na: 583 3370 Of pasa bishita nos na 
L.G . Smith Blvd# 146 

MIREINO 


10 districto lo participa den experimento cu marihuana 


DEN HAAG - Dies dis- 
tricto ta participa na e ex- 
perimento cu marihuana, 
pa loke ta e maximo cu a 
palabra den acuerdo di 
gobernacion. 

Bou di e districtonan par- 
ticipante tin entre otro Til- 
burg, Almere y Breda segun 
fuentenan. E intencion ta 
pa start e prueba den 2021. 
Un comision bou di profe- 
sor Knottnerus ta bini cu un 
conseho cu e lista completo 
di districtonan cu ta participa 
y ta spera cu gabinete ta sigui 
e recomendacion. Actual- 
mente plantacion y entrega 
di cannabis na coffeeshop ta 
prohibi y ta tolera benta bou 
di condicionnan. 

Den acuerdo gobernacion tin 


para cu por haci experimen- 
tonan cu cultivacion di mari- 
huana den 6 pa 10 districto. 
Gabinete ta scoge 10. Tabata 
conoci caba cu e 4 ciudadnan 
di mas grandi no ta participa. 
Nan no ta di acuerdo cu tur 
coffeeshop den e districto 
mester participa. E asina 
yama marihuana di estado 
tabata iniciativa di D66. Meta 
di e experimento ta pa inves- 
tiga con por controla calidad 
di marihuana entrega na cof- 
feeshop. Den esaki ta wak e 
efectonan di criminalidad, 
siguridad, molester y salub- 
ridad. Tweede Kamer a bay 
di acuerdo cu e ley pa regla e 
prueba. Eerste Kamer mester 
vota ainda riba e proposicion. 



Abuso policial contra studiante burachi 



UTRECHT - Reciente- 
mente algun studiante 
burachi a ocasiona bastan- 
te molester riba Paarden- 
veld na Utrecht. 

Ora Polis a presenta na e sitio 
e situacion a bay for di man. 
Riba media social por a mira 
imagennan di e incidente. Na 
restaurant Roost ba Singel cu 
studiantenan tabata drenta 
sali. Segun Polis, nan tabata 
molestia clientenan y susha e 
bañonan. E doño a bel Polis 
y na nan yegada, Polis a pidi 
e studiantenan pa bandona e 
sitio. Aki ta unda cu nan a ne- 
nga di haci esaki y despues di 
un combersacion di 20 min- 
uut no a keda polis nada mas 
cu forsa nan sali for di e luga. 
Ni asina nan no kier a tende. 
Pa e motibo aki a baha cu ma 


duro y detene tres studiante 
pa buracheria publico. Un 
Vocero Policial a bisa RTL 
Nieuws cu e trio a haya un 
boet na warda pa despues re- 
cobra nan libertad. 

E studiantenan tabata reuni 
cu e Asociacion Veritas den 
parke, pero nan tabata haci 
uzo dje facilidadnan di e res- 
taurant segun e doño. Esaki 
ta posibel, pero nan a bebe 
asina tanto y bira ferfelo. 

A filma e detencionnan y 
pone esaki online. Por mira 
con un agente ta tene un 
studiante na suela. Riba otro 
imagennan por mira con un 
otro studiante ta interveni y 
e tambe keda detene. Hopi 
hende ta haya e intervencion 
di Polis bon, pero otronan ta 
haya esaki exagera. 



Parlamento lo introduci medidanan cuminsando 1 september 


WILLEMSTAD - E siman 
aki Parlamento di Cor- 
sou a aproba e propuesta 
di gobierno pa introduci 
medidanan cuminsando 
dia 1 di september. 

E medidanan mester gen- 
era mas placa pa gobierno. 
Esaki ta implica aumento di 
impuesto special riba sigaria, 
cerbes, biña. E impuesto di 
desperdicio tambe lo au- 
menta. Segun Minister di 
Finansas Gijsbertha tin hopi 
critica pa e medidanan. Pero 
e ta bisa cu no tabata scucha 
di ningun persona un alter- 
nativa cu por introduci pa un 
corto plaso. 

A10 lCLASIFICAD0 


Clasificado 


ECONOMICO 



Personal GRATIS max. 20 palabra 


PASA LAGA BO AVISO NA OFICTNA D1 BON DIA 
ARUBA WESTSTRAATW22 FOR D1 9:OOAM-4:OE)PM 


Email nos na 

ela ssified@c s| mv.coni 


TABENDE 

Commercial property in Bar- 
cadera, build-up 424 m2, land 
2400 m2 for $337.000 
Tel. 593 6318 


TAHUUR 

Apt. na Tanki Leendert pa 2per- 
sona Afl.700/luna y Afl.700 dep. 
utilities apart pa drenta 1 Sept. 

Tel: 567288 


SERVICIO PUBLICO 

ta yuda busca cas 
pa cumpra of huur 

Tel. 563 1449 


TA BUSCA 

Un apartamento pa huur sin 
mueble, mi tin tur cos, pa un 
Sra.. area Playa/Noord 

Tel.742 3818/5613910 


SERVICIO PUBLICO 

ta haci tur tipo di trabou 
di costurera 

Tel. 593 2085 


For Sale / For Rent 

trailer 2 habitaciones y 1 baño 
en Santa Cruz para mas 
información yama 

Tel. 5927934 


TAHUUR 

Cas grandi na Playa di 3 
camber, sala, cushina, baño 
Fls.2000 p/l + deposito 

Tel. 594 8842 


Ta Huur 

Apartamento na Pch 
Afl. 800 plus deposito 
Incl. Cable, fridge y stove 
Tel. 5671462/5640331 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


SERVICIO PUBLICO 

Buscando auto pa huur y na 
bon prijs? yama nos 
Tel. 593 9953/ 593 8453 


SERVICIO PUBLICO 

Handyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


Te Huur en of Te Koop 

Woonhuis plus Omheining 
2slaapkamer, Ibadkamer 
keuken/woonkamer 
voor/acherporch Babijn 
1650 florin P/M plus borg 
Tel. 7417262 


ABONA PA SOLAMENTE AFL. 38,- PA LUNA Y RICIBITUR DIA BO CORANTNAN PREFERI 

MAS GERCA ODI101 



Telefon 

Nomber completo:. 

Adresdi entrega:. 

Adresdi cobranza:. 

Paqo Adelanta: □ 3 Luna 


□ Cobranza na Cas. 

□ Cobranza na Trabao. 

□ Paga via Banco (Standing Order) Aruba Bank no:33266 8 

□ Paga Aruba Bank AB0 0NLINE . 

□ Paga CMB 0NLINE . 

□ Personal na ofidna di Bon Dia Aruba. 

□ Pone den Box. 

□ Tira den Cura. 

□ 6 Luna □ 1 aña 


Yama na telefort: 582-7800 of manda un email na accounting@bondia.com 

www.bondia.com 


TAHUUR 

Per aug groot appartament 
lof 2 personen slaapkamer 
met airco inverter 
ongemeubileerd 1000,- p/m 
gemuebileerd 1200,- p/m 
excl. elektra & gas 
Tel. 747 2298 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


SERVICIO PUBLICO 

ta drecha tur sorto 
di Imagen y verf 

Tel. 584 2489 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 5618520 


FOR REISTT/TA HUUR 

1 Apartment full muebla 
cu airco incluye gas, awa, elect. 
Por drenta awe mes, ta keda 
highway Sta. Cruz 
Contact Cel. 741 8637 
of 899 0746 

TAHUUR 

Bachi pa tur ocasion 
Tel. 749 2533 


TA HUUR 

un cas 

3 kamber/2 banjo, exclusivo, 
Afl. 2.750,- p luna, Monte 
Verde Residence, jama 

Tel.592 9966 


TABENDE 

BBQ Grill tipo cilinder 
“criyoyo” duradero 
Prijs Afl.250 
Tel. 569 7787 

SERVICIO PUBLICO 

Construction 

remodelacion di cas, traha cas 
apartment, traha y drecha dak, 
electricidad, verf pega mosaico ; 
traha cura, plomeria. Bon prijs 

Tel.593 3141 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


TABENDE 

un cas na Caya Solo/ Tarabana 
Residence di 3 camber y 2 
baño, pa Fls.350.000 yama na 

Tel. 593 6318 


TA BUSCA 

Señora ta busca trabow 
domestico (limpieza di cas)di 
dialuna pa diabierna 

Tel.746 5697 


TABENDE 

Isuzu Trooper 1990 
Afl.1500 

Mitsubishi Montero 1999 
Af1.3000 

Cel. 597 7815 


TA HUUR 

1 Studio apt. muebla (airco 
separa) pa Fls.850 serka di 
higway di Santa Cruz. 
Hende serio so ! 

Tel.7418637 / 699 0746 


TA BENDE 

off huur un trailer de 2 camber 
1 baño sala y cocina pa mas 
información yama 

Tel.5927934 


TAHUUR 

camber pa 1 persona, muebla 
pa Fls.475 pa luna, por drenta 
mesora. Hende serio so ! 

Tel.741 8637/699 0746 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


TA HUUR 

un apartament di 1 kamber, 
exclusivo, pa 1 persona, Afl. 
750,- mas 1 luna di deposit. 
Reamuurstraat, Companashi 

Tel.5929966 

TAHUUR 

Apartment full muebla 2 camber, 
sala-comedor y cushina. Area di 
Baby Beach. Pa mas info. 

Tel. 569 8007 


TAHUUR 

Studio Apart. pa 1 persona 
inclui utl. exclui electr. na 
San Nicolas 650 p/l + dest/ 
Disponible 1 juni 

Tel : 5841008/563 9483/ 
594 2502 

Biblioteca Nacional Aruba: 

‘Stimula mucha den comunidad pa sigui lesa’ 



ORANJESTAD - Biblioteca Na- 
cional di Aruba tin como un di su 
tareanan pa stimula muchanan 
pa lesa mas. Esaki mirando tur e 
beneficionan comproba cu lesa- 
mento tin pa desaroyo infantil. 
Cu e meta aki, Biblioteca Nacio- 
nal ta presenta un biaha mas e 
Festival di Buki. 

Dia 1 di november tin apertura pa di 
7 biaha e Festival di Buki cu e tema 


Transporte y cu lema ‘Ban Lesa, Biaha 
y Gosa’ na Cas di Cultura, di 6pm- 
8pm. E Siman di Buki lo ta di dia 4- 8 
di november. 

Josmar Sneek, coordinador di Festival 
di Buki pa Biblioteca Nacional, a bisa 
cu lo tin invitado di diferente pais, 
manera Hulanda, Colonbia, Corsou, 
Bonaire y Aruba. Durante e siman e 
scolnan lo participa. E clausura lo ta 
dia 8 di november proximo. 


Sneek a menciona cu a tayer cu lo 
tin pa maestro e aña aki ta di dia 30 
september te cu 3 di october. Esey ta 
pa corda esunnan cu no a pone nan 
nomber ainda, cu por inscribi, pa e 
scol cu kier participa na e tayer na 
Biblioteca Nacional. 

E autor di regalo di Siman di Buki ta 
Richard Dabian. “Esey ta e buki cu 
biblioteca ta regala na tur mucha na 
scol. Despues nan por cumpra e buki 
na e libreria cu ta participando den e 
festival. 

Presidente di Quota, Ivy Simon-Her- 
nandez, ta expresa cu ta di dos aña cu 
nan ta sponsor principal di e festival. 

Nan ta contribuyendo cu e proyec- 
to pa 10 aña, pa motibo cu nan ta 
kere den lesamento y contribucion 
cu miembro di biblioteca ta haci pa 
stimula muchanan di comunidad di 
Aruba pa nan lesa. 


Richard Dabian ta gradici na e comis- 
ion cu a duna oportunidad pa desar- 
oya mas den e tereno di skirbi. E titu- 
lo di e storia ta 4 E faro di multicolor’. 
“Nos tin cu corda cu mucha den nan 
mundo ta wak color, ta busca stabili- 
dad y siguridad. Ki miho simbolo cu 
un faro.” 

Dabian ta splica cu e ta storia ta con- 
ta di 4 amigo cu ta bay experimenta 
mundo magico, 4 e mundo di fanta- 
sia di e faro multicolor’. Un mundo 
unda e muchanan su soño ta bira re- 
alidad. 

“E buki lo duna idea pa muchanan cu 
tin soño, y ta keda na nos pa brinda 
ayudo y guia manera e faro pa nan por 
yega na nan meta y realisa nan soño. 

Ta spera pa bay na agrado di e lesado 
y pa bay mas leu, na contribui na mu- 
cha di Aruba y trece impacto durante 
Festival di Buki”, Dabian ta expresa. 


Pablo ‘Shon Pa’ Kelly, musico clave di Mariachi na Aruba 




ORANJESTAD - Mañan, 
diasabra dia 31 di augus- 
tus lo tuma luga e Festi- 
val di Musica Mexicano. 
Pa cu esaki, Fundacion 
Artistar bou auspicio di 
Unoca ta invita pueblo 
pa cera conoci cu Pablo 
Kelly, integrante clave di 
Mariachi Perla di Aruba. 

Pablo Kelly a nace dia 23 
di juli 1933. E ta e di dos 
yiu homber di Victoriano y 
Maria Salome Kelly. Pablo a 
lanta na Tanki Leendert den 
un famia di 8 ruman. Desde 
un edad hopi jong, Pablo 
a cuminsa toca trompet y a 
forma parti di tanto bandan- 
an musical como gruponan 
di Mariachi. 

Den e mundo di Mariachi, 
Pablo ta hopi conoci, como 
cu el a organisa diferente 
festivalnan di ranchera na 
Aruba y tambe a organisa 
festivalnan di ranchera 
ABC. Pablo a forma parti 
di Mariachi Aruba, Maria- 
chi Perla di Aruba, Mariachi 


ey Tablo hunto cu Perla’ a 
compaña Tito Guizar y Lilia 
Guizar den Show di ‘Padu 
del Caribe y su Show’. Esey 
tabata na 1964. E aña ey Kel- 
ly a retira di Mariachi Perla 
di Aruba. Na aña 1979 Kelly 
a regresa ‘Mariachi Perla di 
Aruba’ pa bay toca na Festi- 
val di Antillas na Corsou. E 
Festival ey a ser organisa pa 
sr. Jossy Brokke Jr. 

Na 1980 bao direccion di 
Kelly e prome longplay a 
wordo graba. Esey tabata cu 
e mesun cantantenan cu a 
representa Aruba den e Fes- 
tival di Antillas. E mesun aña 
el a organisa e prome Festival 
di Cancion Mexicano riba 
tereno di feria na Sta.Cruz, 


unda tur e mariachi di Aruba 
a participa. 

Tambe el a organisa e prome 
Festival Infantil di Can- 
cionnan Mexicano na Bo- 
naire Club y tambe Antillas. 
E mesun aña el a organisa 
tambe un tour pa Mexico, y 
e Segundo Festival di Can- 
cionnan Mexicano pa Aruba 
y Antillas. Na aña 1981 Ma- 
riachi Perla di Aruba a graba 
su di dos LP bao direccion di 
Kelly. 

Sr.Pablo Kelly hunto cu 
‘Mariachi Perla di Aruba’ a 
organisa den Club IO- 
WUA un Show di 25 Ani- 


versario di Mariachi Perla di 
Aruba cu musica di mariachi 
y baile. Sr. Pablo Kelly a laga 
traha un ‘Cancionero’ na e 
ocacion di e 25 aniversario 
di Mariachi Perla di Aruba. 
Na 1982 Kelly a organisa e 
prome Festival di Cancion 
Mexicano na Papiamento, 
na Club Caiquetio, y bao di- 
reccion di Kelly e di tres LP 
a wordo graba. Na aña 1983 
Kelly a tuma su retiro di Ma- 
riachi Perla di Aruba. 

Na aña 1992 Kelly a regresa 
cu Mariachi Perla di Aruba, 
cu tabata toca den tur hotel y 
algun sitio priva. Bao direc- 
cion di Kelly, Mariachi Perla 
di Aruba a biaha pa e prome 
‘Encuentro Internacional’ di 
los mariachis Guadalajara. 
Na aña 1995 Kelly a tuma su 
retiro y despedida di ‘Maria- 
chi Perla di Aruba’. 

Mariachi Perla di Aruba, 
bou direccion di sr. Miguel 
v/d Linde kier gradici Kelly 
pa tur e añanan cu el a labora 
cu Mariachi Perla di Aruba, 
pa su aporte, tempo y dedi- 
cacion 


Orguyo y Mariachi Lirios 
del Campo. Tambe Pablo a 
sa di representa Aruba inter- 
nacionalmente den festival 
di Mariachinan na Ciudad di 
Mexico. 

Mariachi Perla di Aruba 
tambe tin e siguiente historia 
di e bunita trayectorio musi- 
cal di Kelly, cariñosamente 
yama ‘Shon Pa’. 

Na aña 1962 Kelly a in- 
gresa den Mariachi ‘Perla 
di Aruba’. E aña ey Tablo 
hunto cu Perla’ a graba e 
prome disco 45 cerca Kelk- 
boom, cancionnan: Un mal 
amor y Pobre Vaquero, com- 
posicionnan di Supriano 
v/d Linde, canta pa Bert- 
rando Henriquez. E tempo 

Dos auto a accidenta 
na Papaya 

PAPAYA - Diahuebs durante oranan di merdia na e 
t-weg di Papaya banda di Camry supermarket a sos- 
ode un accidente. Aki ta unda chauffeur di un Nissan 
Almera a subi caminda dal den un Nisan Teanna. 

E impacto a laga un persona herida. Ambulance a presenta y 
paramediconan a brinda asistencia medico na e victima. Daño 
material tabata considerabel. 




Pickup sin lona ta laga desperdicio cay 

riba caminda 



PARADISE BEACH VILLAS 
IS LOOKING FOR 

Human Resources Manager 
Maintenance Supervisor 
Maintenance All Around Attendant 
Pool' t Beach & Towel Attendant 
Food & Beverage Operations Lead 
Server/Bartender 
Cook 


Reauirements: We ofTer: 


Preferable Aniban or with valid work pemiit 

Competitive Salaries 

Dynamic/Ençrgetic person 

Pcnsion Plan 

Experience working in the hospitaiity indiisiry 

Dental & Vision Insurance 

Team plaver 

Meal Allowance 

Must speak Gnglish and Spanish 

Hcalth Plan 

TOAPPLY: 


Please email your resume and cover letter to hum anresource$@paradisebeach.aw or fbr 
morc informatiou plcase call 525-4000 ext. 164 



ORANJESTAD - Pickup cu ta transporta sushi pa 
Dump, a laga un cantidad grandi di sushi y zink riba e 
caminda principal di San Nicolas pa Playa. 


Mirando cu team di BCI tawata riba caminda nos a ruim op 
di biaha loke cu e pickup a laga atras. Shonnan ban cuminsa 
uza lona pa tapa baki pickupnan, e ta peligroso bo por kibra 
un auto of por ocasiona un accident y tambe bo ta susha nos 
medio ambiente .Como vocero di BCI mi ta kere cu a yega 
momento pa cuerpo policial cuminsa tuma ley den man y 
cuminsa controla esala, pasobra e ta birando dimas y mester 
cuminsa parti boet riba esaki. 

Candela grandi di mondi na Savaneta 


SAVANETA - Diahuebs pa mas o menos 12:30 merdia 
centro di alarma a haya basta yamada, tocante un can- 
dela grandi di mondi cu ta yegando cerca di casnan na 
Savaneta. 

Di biaha a despacha unidad di brandweer pa e sitio, e candela 
a cana basta lihe mes. Bomberonan a drenta accion di biaha pa 
combati e candela pa asina e no menasa e casnan den cercania. 




Holo hopi malo tabata sali di Calloway Inc. 



ORANJESTAD - Personal di Bureau City Inspector a 
wordo manda pa un caso na Calloway inc. Parce cu un 
holo hopi desagradabel tabata saliendo di parti pazuid 
di e luga. 

Segun un relato di BCI, na yegada a haya asistencia di esun- 
nan encarga pa wak loke ta pasando na e sitio. En berdad e 
holo desagradabel tabata leak for di e baki unda nan ta depos- 
ita e restonan di loke nan ta cushina. Segun personal encarga 
cu maneho e dia ey na Calloway a splica cu a tuma contact cu 
Ecotech caba, mirando cu e baki posiblemente no a wordo 
bon cera. Mirando cu mester a keda warda, a conseha pa keda 
laba e substancia cu awa y uza kimico pa kibra e holo, asina 
wardando riba reemplaso di e baki. 

A pasa e caso despues pa D.VG. pa sigui cu e esaki. 



G0OO 

Menasa pa Florida cu horcan Dorian 


MIAMI (AP) - Cu poco 
daño na Puerto Rico y 
Virgin Islands, e forsa di 
horcan Dorian ta crecien- 
do y ta birando un menasa 
pa Florida. Ta posibel cu e 
yega e estado pa fin di si- 
man. 

Na algun parti di e costa di 
Florida, hende a cuminsa 
cumpra cuminda y articulo 
di emergencia den supermar- 
ket. Den stacion di gasolin, 
hende a yena tanki y nan baki 
di gasolin. 

Segun team di pronostico 
a bisa, ta spera cu Dorian lo 
bira un tormenta peligroso di 
categoria 3, te hasta por yega 
categoria 4 prome cu e crusa 
Merca dialuna na algun luga 
entre Florida y zuid di Geor- 
gia. 

Presidente Donald Trump 
a bisa cu Florida lo ta ‘total- 
mente prepara’, pidiendo pa 
hende sigui instruccion estat- 


al y federal. Josefme Larrauri, 
un ciudadano, a bay un su- 
permarket na Miami pa haya 
e rekinan bashi den e seccion 
di awa. Trahado di e luga no 
tabata sigur pa ki tempo otro 
cargamento di awa lo drenta. 

Ultimo ora di diahuebs, 
Dorian tabata na Puerto 
Rico. Tambe tabata peliger na 
Bahamas. Ta spera cu e tor- 
menta cuminsa bay na awa 
cu biento faborabel, asina a 
bisa investigado di horcan na 
Universidad di Miami, Brian 
McNoldy. 

“Pa mañan, no tin un ob- 
staculo den su caminda. Si 
e yega tera como horcan 
categoria 3 of 4, esey ta un 
problema. Hopi hende lo ta 
afecta, lo tin hopi reclamo di 
seguro”, McNoldy a bisa. 

Gobernador di Florida, Ron 
DeSantis, a declara Estado di 
Emergencia y gobierno local 
a distribui saco di tera. Algun 



I - » ; F ' 

residente lo uza grupo co- 
munitario riba Facebook pa 
actualisa ki tienda a haya car- 
gamento nobo di awa. 

HEACH RESORT‘ARUSA 


JOIN OUR AWARD - WINNING TEAM 

Rafihed top 10 Hotols In the World hy TrlpAdVlsor 

Featur«d ln top 10 Hotels ln tbe Caribbean tiy Travel + Lélsure 


EXCELLENT BENEFITS: 

Competitivc SálariMj Peruion Ptan, Health-E>isatitEity-Life Insuraoces, DefUsl & Vision rnsuranre.Savings 
Plan, Loan Availability, Shift Mleal General Bonus. 

REQUIREMENTS: 

Proficient in Eftgjtish for all poaitionsis required. 

HUMAN RESOURCES MANAGER 

- Previous relevant HR experience required 

- tMcellent verbal and written skilEs in Engiish and Dutch, Papiamento and Spanish are a plus 

- Excellent administraUve skiils induding Microsoft office^ experience with HRM software is a plus 


MAINTENANCE TECHNICIAN 

HVAC r Mechanical and electrieal skilts/eMperience 
Ability to work shifts, flexible and can work independentiy 
Prior reFevant work evpertence required. 


CHEF DE PARTIE 


□ etaii-oriented r knowiedge of HACCPft food safety 

MList have experience in fine dinning and be familiarwith speclai diets 

Must be able to delegate to a small kitchen team 


PART-TIME HOTEL D00RMAN 

Previous customer related experience ts an asset 

Excellent communication skill^ strong interpersonal abilrties and a professionai presentation 
Highly responsible & reliable 

Ability to work well under pressure in a fast paced envimnment 

Ability to work cohesively with fellow colleagues as part of a team 

Ability to focus attenbon on guest needs, remaining calm and courteous at a11 times 


To aply, pÉease send your resume by EmaiL; 
jobs@buCuti + COm qr Calh 5S3-11QO ext 136 for mqre information. 


Oposicion ta crece pa 
suspension di Parlamento 


LONDON (AP) - Dor 
di e decision di Prome 
Minister Boris John- 
son pa suspende Parla- 
mento, movemento di 
oposicion ta crece pa 
medio di protesta, ac- 
cion legal y un peticion 
cu a colecta mas di 1 mi- 
yon firma. 

E plan di Johnson ta duna 
su oposicion politico me- 
nos tempo pa evita un 
Brexit di caos sin acuerdo 
prome cu e fecha di retiro, 
dia 31 di october. Legisla- 
donan a pidi un corte Es- 
coces pa duna veredicto 
cu suspende parlamento ta 
ilegal. 

Pero lider di Congreso, 
Jacob Rees-Mogg, a deses- 
tima e rabia, describiendo 
movida di Johnson como 
constitucional y apropia. 
“Mi ta kere e rabia ta falso 
y ta crea pa hende cu no 
kier nos bandona Union 
Europeo, y ta purbando 
hopi duro pa cambia e re- 
sultado di e referendum”, 
el a bisa BBC. 

E accion di Johnson, kende 
a bira Prome Minister luna 
pasa, a ocasiona ruptura a 
traves di e spectrum po- 
litico, incluyendo entre 
miembronan di su Partido 
Conservado. Lider conser- 
vado Escoces, Ruth David- 
son, kende a haya diferen- 


cia cu Johnson den pasado, 
a renuncia na su puesto di 
lider diahuebs. Maske e 
lider popular a cita motibo 
familiar, e tempo pa un de- 
cision asina despues di e 
movida di Johnson a sug- 
eri e ta den desacuerdo cu 
su tactica. 

Otro den e partido ta mas 
obvio cu nan preocupa- 
cion. Legislado Senior 
Conservado, Ken Clarke 
tabata entre esunnan de- 
scribiendo e suspension 
di Parlamento como ‘ab- 
surdo’. 

“E1 a baha cabes pa e el- 
emento fanatico di su 
siguidonan”, el a bisa. “Mi 
ta spera e lo trece hunto e 
mayoria sensibel di Parla- 
mento pa busca un alter- 
nativa.” 

E expresionnan di rabia ta 
sigui tres aña di tension 
despues di e referendum 
na 2016 riba miembresia di 
Union Europeo, den cual 
52% di votado a faborece e 
retiro. 

E principal negociante di 
Brexit di UE, Michel Bar- 
nier, a adverti Johnson cu e 
pais no por bay bek. “Den 
tur circunstancia, UE lo 
sigui proteha e interes di 
nan ciudadano y compan- 
ia. Asina tambe condicion 
di pas y stabilidad na Isla di 
Irlanda”, Barnier a bisa. 

Biografia di Jacinto C. Chinto Croes 






ORANJESTAD - Fundacion Artistar bou auspicio di 
Unoca tin e gran honor di dedica e Festival aki na tres 
baluarte cu durante hopi añaa contribui pa engrandece 
nos Cultura Musical den diferente genero. Cu su 15 aña 
Jacinto C. Croes conoci como Chinto Croes, e trompe- 
tista, a start cu les di musica cerca Frere Fredericus. 

Cu e edad hoben ey te cu su 18 aña e tabata integrante den 
e banda ‘Estrella Musical’. Despues den Tmpacto MusicaT 
como trompetista pa 3 aña. Chinto tambe a lanta su mesun 
Banda ‘Combo A’ ( Combo Aruba) y a sa di mantene pa 6 aña 
tocando Bach Trombone, e tabata director musical, areglista, 
cargado di instrument y organisado di Fiestanan bailabel. 
Despues el a integra den ‘La Inspiracion’ y ‘Los Juveniles’, 
bandanan hopi popular di Aruba. Chinto a participa tambe 
como cantante den Tumba Festival y a compone pa Henry 
Kock, Mario Steenen y hobennan cu a bay cu Corona di Rey- 
nan Infantil manera, E Pato, E Trein, ‘Kokoyoco ta mi te guy’ 
canta pa Rupi Rupi Croes y Derrick Dubero tambe a conkista 
e corona! Como areglista Chinto a yuda pa e Road March 
King Tito Flores ( di feliz memoria) cu e cancion ganado King 
Kong! 

Asina Chinto Croes a sigui aregla y compone pa varios artista 
local cu temanan tipico, cancionnan Mexicano y otro gen- 
ero. Tambe pa Dia di Sta Cruz, Himno di Ekipo di Estrella, 


areglista principal den e produccion di Chaly 
Croes “Mi guitara y serenata” cu e ‘Duo Oro’ 
Berta y Ailene! E1 a aporta na hopi Festival di 
Dande. E1 a compone hopi tema pa Festival- 
nan di Himno y Bandera, den tur Chinto su 
composicionnan y areglo a sa di cay den pre- 
mionan ! Boso ta corda e famoso tema “Sopi 


Yuwana”? Chinto a graba na Venezuela cu 
Casa Disquera Fideles cu Los Juveniles, den 
temporada di fin di aña, tur tempo diFolklor y 
tambe cancion pa Betico Croes (dfm). 

Mariachinan cu el a participa tabata; Mil 
Amores, Mariachi Guadarincana, Copa de 
Plata, Aruba y Mariachi Estrella. Akinan el a 
participa den tayer na Mexico y a toca tambe 
Cu Mariachi Perla di Aruba den e encuen- 
tro cu miho Mariachinan di Mundo! Chinto 
a participa tambe den Show di Ana Gabriel 
na Aruba. Naturalmente Curaçao, Boneiro y 
Hulanda no a perde Chinto su presentacion 
como trompetista. 

Chinto su hobby tabata futbol cual e tabata 
hunga pa Union Sta Cruz, Vitesse y Centro 
Deportivo Ayo. E1 a funda S.V Sporting y ta- 
bata miembro di A.VB. Chinto Croes a com- 
bina Deporte y Musica cu a resulta fantastico 
pa su trayectorio musical. 

Jacinto C. Croes 58 aña a duna su tempo 
valioso pa mantene nos Cultura y Amor pa 
Musica y deporte! 

E lo ricibi su merecido Homenahe den e 
Tercer Festival di Musica Mexicano Organisa 
pa ARTISTAR (Artistanan cu Amor pa Mu- 
sica y Arte) y UNOCA unda 4 Categoria lo 
tembla ‘China Club’ riba diasabra 31 Augus- 
tus pa 7’or di anochi. 

POP Festival yena cu 
ambiente 


ORANJESTAD - Recientemente a tuma luga 
POP Festival organisa pa Fundacion Artisar. 
E participantenan a duna un bunita presen- 
tacion y e publico presente a gosa y apoya e 
hobennan. E festival tabata bon bishita. 


E huradonan sigur tabata tin un tarea dificil pa 
asina scoge e ganado. Aki tin un bista fotografico 
di e anochi aki. 


Aruba Airport Authority N.V. 


company that manages and operates 


Aeropuerto Internacional Reina Beatrix 
is iooking for an 


Airport Sweeper 


More information is availabie on 
www.airportaruba.com and/or 

facebook.com/ArubaAirport 


ttifopufirto Intómaoonal 

Reina Beatrix in co-Operaiion With ficfttphai lnt*?insiiiona! B V 


Schiphol 

Hulandes ta gana titulo mundial di judo 



TOKYO (dutchnews.nl) - 
Hulanda a gana un titulo 
mundial di judo pa prome 
biaha den 10 aña, un victoria 
di Noél van ‘t End na Tokyo. 

Luchando pa prome biaha den 
un pelea di campeonato mundi- 
al, Van ‘t End a vence e faborito 
Hapones, Shoichiro Mukai - 
kende tabata mustra asina altera 
cu el a keda cu su cara abou riba 
e mat pa varios seconde. 

E Hulandes di 28 aña di edad, 
kende ta bringa den e categoria 
bou 90kg, ta e di seis Hulandes 
pa gana un titulo mundial. 


Serena Williams ta evita perdida den US Open contra adolescente 


NEW YORK (AP) — Ser- 
ena Williams tabata den 
problema, brevemente, 
contra e Mericano di 17 
aña di edad, Caty McNal- 

ly- 

Ahustando su serve y me- 
horando su otro tironan, Wil- 
liams a evita locual lo tabata 
su perdida di mas trempan 
den 19 apariencia den US 
Open, recuperando pa vence 
McNally 5-7, 6-3, 6-1 den un 
partido cu a caba mientras di- 
aranson a bira diahuebs. 

“Obviamente, e lo mehora su 
nivel. Mi tabata sa cu esey lo 
pasa”, McNally a bisa. “Otro 


biaha, mi mester djis eleva mi 
nivel na esun di dje.” 

Williams a mehora na 38-0 
den e prome dos ronda na 
Flushing Meadows. E unico 
biaha cu el a perde trempan 
tabata den di tres ronda na 
New York durante su debut 
den torneo na 1998 - ora e 
tabatin apenas 16 aña di edad. 
E siguiente aña, el a gana su 
prome di seis campeonato 
US Open, mientras McNally 
no a nace ainda. 

McNally no a gana niun par- 
tido den torneo mayor te cu 
dialuna. E tin rango 121 y 
a ricibi un invitacion Wild 


Card di US Tennis Associa- 
tion pa singles y doubles, den 
cual e ta partner cu e sensa- 
cion di 15 aña, Coco Gauff. 

“E ta jong. Ta su prome biaha 
den un escenario asina, y ap- 
enas su di dos Grand Slam, 
pues mi ta kere e tin hopi pa 
gana”, segun Lynn Nabors- 
McNally, mama y coach di 
Caty. 

“Maske mi lo prefera di no 
haya un test den tur partido, 
esey no ta realidad. Ta im- 
portante pa mi tin partidonan 
asina, hopi dificil”, Williams 
a bisa. 




Herrada ta gana etapa 6, Teuns lider general 



ARES DEL MAES- 
TRAT, Spaña (AP) — 
Un dia despues di mira 
su ruman grandi perde 
un victoria den etapa, 
Jesus Herrada a logra 
un esfuerso na e subida 
final pa gana e di seis 
etapa di Vuelta Spaño 
ayera, cu e Belga, Dylan 
Teuns na di dos luga pa 
bay cu e liderazgo gen- 
eral. 

Herrada a pasa Teuns cu 
apenas 200m faltando den 
Hlimeter 198.9 di e etapa, 
cu a caba na cumbre di un 
montaña na Ares del Maes- 
trat, oost di Spaña. E coredo 
di Team Cofidis a fmalisa 
shete seconde dilanti di su 
oponente di team Bahrain- 
Merida. 

“E victoria aki ta pa mi ru- 
man homber, kende a casi 
logra e victoria ayera”, se- 
gun Jesus Herreda, kende 
no por a wanta su lagrima 


despues di crusa e linea 
final. “Tabata dificil. Ora 
Teuns a acelera, mi a pega 
na su wiel y conserva ener- 
gia pa e sprint.” 

Tabata e prome victoria di 
Grand Tour pa Herrada, 
kende aña pasa a bisti e jer- 
sey cora di lider den dos 
etapa di Vuelta. “E victoria 
aki tabata mi meta pa e aña, 
pa haya mi prome victoria 
den Grand Tour”, e coredo 
di 29 aña a bisa. 

Teuns, di 27 aña, tabata 
buscando su di dos victoria 
den Grand Tour e aña aki. 
E1 a gana etapa 6 di Tour de 
France na juli. “Lo tabata 
nice pa tambe gana e etapa, 
pero mi ta contento cu Ta 
Roja’”, Teuns a bisa. 

Awe, e coredonan ta en- 
frenta un etapa di 183km 
cu lo caba cu otro subida 
dificil na cumbre di un 
montaña. 

Famia di basebolista 
asesina na Virginia 


Team Hulandes di hockey femenino ta gana 
campeonato Europeo 



CHATHAM (AP) — 
Cuña di un pitcher di liga 
menor di baseball a ase- 
sina e esposa, yiu baby y 
suegra di e atleta, prome 
cu a captur’e sunu duran- 
te un persecusion den un 
comunidad chikito di Vir- 
ginia, segun autoridadnan 
a bisa diaranson. 

Matthew Thomas Bernard di 
18 aña di edad a wordo aresta 
despues cu polis a adverti di 
un homber arma peligroso, 
despues di a haya e curpa di e 
fayecidonan diamars mainta 
na un cas na Keeling. 

Ruman muhe di Bernard, un 
di e victimanan, tabata casa 
di Blake Rivens, un pitcher 
di 24 aña di edad, di Mont- 
gomery Biscuits di Alabama, 
un afiliado di Double-A di 
Tampa Bay Rays. 

Noticia di e asesinato a pone 
e Biscuits cancela nan partido 
diamars. 

Investigadonan ta purbando 
di determina un motibo, 
sheriff di Pittsylvania Coun- 
ty, Michael Taylor, a bisa. 
Taylor a identifica e victi- 
manan como Joan Bernard di 
62 aña, mama di e sospecho- 
so; su ruman, Emily Bivens 


di 25 aña; y su sobrino, Cul- 
len Bivens di 14 luna di edad. 
Cullen tabata yiu di Emily y 
Blake Bivens. 

Durante e persecusion dia- 
mars mainta, involucrando 
100 oficial, scolnan tabata 
cera y un tanki y vehiculonan 
arma tabata na Keeling. 

Autoridadnan a bisa cu Ber- 
nard a sali sunu y sin arma 
for di mondi como cuater 
ora despues, coriendo dilanti 
di camaranan di television pa 
bay parkeo di un iglesia, unda 
a mir’e purba di choca un tra- 
hado di e iglesia. 

Un oficial a tira pepper spray 
y dal Bernard cu su baton 
prome cu el a ser captura cu 
ayudo di un cacho di polis. 
Bernard a bati su cabes con- 
tra e haula den e vehiculo di 
polis unabes den custodia, y 
a keda transporta hospital pa 
tratamento, segun Taylor. E1 
a sali di hospital y bay prizon 
diaranson, unda e ta bou pro- 
tocol di prevencion di suici- 
dio. 

Bernard ta teni sin fiansa, en- 
frentando tres cargo di ases- 
inato den prome grado y uzo 
di un arma di candela du- 
rante un robo, segun docu- 
mento di corte. Un audiencia 
inicial na corte tabata poni pa 
diahuebs anochi. No tabata 
conoci si e tin un abogado cu 
por comenta. 

Documentonan pa deter- 
mina fiansa pa Bernard ta 
mustra cu e tabata alumno di 
un universidad comunitario 
y trahando den negoshi di su 
mayornan. 



Ateliers ’89 Academia di Bellas Artes Aruba, 


cu otro super workshop FOTOGRAFIA 
pa luna df September bou dirección y guia 
di e conocido maestro artista fotógrofo 


Fernando VermeerJ 


Po inscribi mail no elvis@ateIi ers B9.c om of por yamo 
doordi siman na telefonnan 56564613 o 5885776. 


Dominicanessenslraat 34, Oranjestod. 
ww w, otelte rs89, c o m 


(NSCRIBI AWOR 
YACU CUPONAN 
TA LIMITAJ 


Sponsor: Ql U N O C A 


ANTWERP (dutchnews. 
nl) - Despues di un cum- 
insamento dificil den e 
competencia, e team Hu- 
landes di hockey femenino 
a gana e titulo Europeo 
pa di 10 biaha, venciendo 
Alemania 2-0 den e final 
na Antwerp. 

E victoria tambe ta garantisa 


Oranje un spot den Olimpi- 
ada na Tokyo proximo aña. E 
titulo olimpico ta e unico no 
teni pa e team femenino, cu 
ta e actual campeon Europeo, 
Mundial, y di Liga Profe- 
sional. 

“Esaki tabata un aña fantas- 
tico y nos no por warda pa 
Tokyo”, segun capitan Eva de 


Goede despues di e partido. 
“E team aki ta yen di confi- 
ansa den su mes, hasta ora cos 
bay malo, y esey ta algo im- 
presionante.” 

E team Hulandes masculino, 
campeon defensor Europeo, 
mester a conforma cu e me- 
daya di brons. E titulo mas- 
culino a bay pa Belgica. 




Notintemno 
pa lada y Seca bo 
Pañananl 

Pa$ay Laganan na: 


^ Joyeros 

Compramos 

Vendemos 

Arreglamos todo tipo de Joyas 

Contamos con un Buen Surtido de 
Pulseras y Baterias para Relojes 

Habri di Dlaluna pa Diasabra 
9:00am paiaODm v di ?:00pm - G:00pm 


Reiojes 

Puiseras 

Cadenas 

Dijes 


LAUNDRY 

Habñ di Dialuna pa Diasabra 
f:30am non stap 7:3Gpm 
Diadominpde9:003m'1:DODni 

Tel: 587 0772 


Nos ta graba 
tur sorto di 
articulo 
di rretal 
yama of 
bishita nos 


JOYERIA 

COMPRA Y VENTA 


aqua 

Iaundry 


Tanki 

Leendert 178-A 
Tel: 587 3940 
Fax: 587 2478 
Cell 592 9055 


emaik adatberlowllaig/iive.cóm 

Resultado Copa Jerry Gomes 2019 



ORANJESTAD - Reciente- 
mente Scherm Club Don 
Bosco Knights tin e resul- 
tadonan di e campeonato 
Copa Jerry Gomes 2019 cu 
a tuma luga na IBISA San 
Nicolas. 

Categoria #1 Degen. 

1. Desmond Tromp 

2. Nykiana Thompsom 

3. Rensley Casuela 

Categoria #2 Degen. 

1. Shellian Thompson 

2. Shawndrella Blanco 

3. C-Jen Thompson 

Categoria Sabel. 

1. Migdaliene Jansen 

2. Shawndrella Blanco 

3. C-Jen Thompson 

Pabien na tur e ganadonan y 
mayor nan cu a yuda nos. 


Dos scol di Taekwondo a 
biaha pa Costa Rica 

ORANJESTAD - Diamars atardi Aruba su team di dos 
scol di Taekwondo a biaha pa Costa Rica hunto cu nan 
mayornan. Samuel Rosales ta representando Noord 
Taekwondo Center bou guia di Grand Master Chaco 
Cornelio, Master Melvin Rasmijn y Master Yoshmar 
Wever. 

Danon Delamore y Joshua Klabér ta parti di Brazil Taekwon- 
do Stichting su team di "Train Hard Fight Smart". Aruba su 
team tin cu registra pa haya nan credencial. Diahuebs, Diabi- 
erna, Diasabra y Diadomingo nan ta cuminsa bringa y lo por 
wak esaki bibo y directo for di e Facebook nobo di Stichting 
Brazil Taekwondo. 

Nos ta desea nos team tur exito na San Jose, Costa Rica y tur 
e peleanan ta den BN Arena. 



Crash Test Dummies Cycling Club ta invita bo 
pa experiencia bike fest extremo 



ORANJESTAD - Crash Test Dummies Cy- 
cling Club ta organisa su prome festival di 
ciclismo, unda ciclistanan di BMX y MTB lo 
topa otro. E lo ta un dia extremo yena di aven- 
tura den e deporte di BMX y MTB. 

E evento lo cuminsa ariba diabierna 30 di Augus- 
tus cu un open training na pista di BMX Streetwise 
pa tur e ciclistanan di BMX y lo continua diado- 
mingo 1 di September cu un careda di MTB sigui 
pa e competencia di BMX. 

Pa cu e deporte di MTB, Crash Test Dummies 
ta presenta dos ruta hopi intensivo cu paisahenan 
hopi bunita den Parke Arikok. Ambos ruta lo start 
y fmalisa na e pista di BMX Streetwise. E careda 
lo cuminsa pa 7or di mainta y lo tin e categorianan 
elite, master, junior y pre junior tanto den seccion 
dama como di cabayero. Tambe lo tin e catego- 
ria cycling for all pa tur esunnan cu no tin mucho 
tempo ta core bais pero ta desea di challenge na mes 
den e deporte di MTB. 


BMX lo tuma luga ariba e pista extremo di Street- 
wise na San Nicolas y lo tin e categorianan manera 
challenge, no chain y pro am cu lo subi e adrenalina 
di tur presente. 

Inscripcion 

Lo tin 2 anochi di inscripcion; 

-Diahuebs 29 di Augustus di 7or te cu 10 di anochi 
lo tin un anochi di inscripcion na Roadside Café pa 
e careda di MTB. 

-Diabierna 30 di Augustus di 5:00 pa 7:00 di anochi 
lo tin un anochi di inscripcion na e pista di Street- 
wise pa competencia di BMX. 

Pa mas informacion por contact nos via nos web- 
site: https://www.ctdaruba.com 
of via nos e-mail: ctd.aruba@gmail.com 

Crash Test Dummies ta invita bo pa bin apoya nos 
ciclista y pasa un dia ameno. 

Bin cu full famia y presencia un dia yena di ambi- 
ente acompaña pa un bar y cushina bon su 

‘Tanto Minister Bikker a critica PPP awor ta esey mes lo salba KIA’ 


ORANJESTAD - Minister 
di Husticia Andin Bikker 
a mustra na varios ocasion 
cu su persona ta responsa- 
bel pa e cartera di minis- 
terio di husticia pero bou 
di ningun circunstancia 
su persona kier carga re- 
sponsabilidad concreto di 
e cargo aki. 

Parlamentario Robert Can- 
delaria di fraccion di AVP a 
mustra cu den pasado como 
parlamentario, ser Bikker 
constantemente tabata pidi 
pa retiro di e minister di 
Husticia di e tempo ey, ya cu 
e tabata kere cu e minister 
mester ta responsabel pa cos- 
nan cu pasa den e mundo di 
criminalidad. 

Candelaria ta kere cu awor 
despues di dos aña respon- 
sabel pa e cartera di Husticia, 
tin un situacion cu Minister 
Bikker claramente no por 
atende y soluciona pero ta 
busca fayonan tur caminda, 
cerca tur otro hende pero no 
cerca su propio persona. 

“Por ehempel tin e situacion 
di KIA caminda na tur mo- 
mento cu Minister Bikker 
kier papia riba e casonan di 
presonan cu ta huy, ta papia 
di un KIA den estado de- 
plorabel y cu ta algo cu el a 
hered’e. 

Awor Minister Bikkier a 
declara cu e kier un prizon 
nobo y mi persona ta di 
opinion cu semper y cuando, 
ta bon pa yega na un prizon 
nobo. 

Sinembargo mi tin cu mus- 
tra cu ta remarcabel ta cu e 
kier fmancia e prizon nobo 
aki den forma di un PPP, 
cu tanto e partidonan cu a 
formando gobierno, incluso 
esun di Bikker, a campaña 
contra dje. 

Minister mester ta honesto 
y consistente si ya cu of bo 
ta pro of bo ta contra tur 
proyecto funcia bou die for- 
mula di PPP y bo no por ta 
pro ora ta cumbini so. 

Di mi banda, mi por bisa cu 
den parlamento semper nos 
lo yuda na aproba ideanan y 
proposicion cu ta na bien- 


estar di KIA y nos husticia en 
general. 

Loke mi ta pensa ta cu awor, 
despues di 2 aña di goberna- 
cion, a yega tempo pa Min- 
ister Andin Bikker stop di 
goberna mirando patras y 
semper keha riba loke el a 
hereda. 

Tur minister lo drenta cu 
cosnan bon y cosnan menos 
bon cu ta wordo laga atras 
y e mester deal cu nan pero 
p’esey pueblo a pone bo ey- 
nan, pa sigui traha cu loke 
ta bon y mehora loke mester 
wordo mehora. 

No pa keda wak den spiel pa- 
tras, purba laba man constan- 
temente y culpa predecesor 
pa tur cos. Ora no culpa pre- 
decesor, ta culpa ambtenaar 
y esaki mester stop caminda e 
momento a yega pa cuminsa 
asumi responsabilidad. 

Despues di 2 aña na mando, 
mi no ta kere esaki ta mucho 
pidi. 

Mi ta kere cu tin cosnan cu 
semper por sigui traha riba 
nan, pa mehora nan mas ain- 
da y no por sigui wak patras y 
keha di cosnan cu bo a here- 
da so. Si kier papia di heren- 
cia, papia di e bon tambe y na 
final, stop di papia di heren- 
cia y cuminsa traha riba loke 
esun cu ta bin despues di bo 
lo hereda, esta bo legacy. 
Traha duro pa esun cu lo 
tuma e funcion dificil aki di 
bo un dia, no mester cana 
manera ta den un veld di 
mina e ta cana, pero traha pa 
laga un legacy positivo atras, 
dos aña a pasa caba. 

Manera cos ta pinta, bo falta 
2 aña mas pa un hende tuma 
over di bo y su reto mester ta, 
pa e laga e ministerio miho 
atras cu el a hay’e. 

Pueblo echt a cansa di tende 
cu tur loke bay robes, tur 
loke bo no tin grip riba dje, 
ta culpa di bo herencia y ora 
bo hereda algo cu si ta bon, 
ta lubida di duna credito na 
esunnan responsabel e tem- 
po aya y ta sali corta sinta y 
claim cos manera ta bo mes a 
pens’e y ehecut’e,” sr. Robert 
Candelaria, miembro di frac- 
cion di AVP a declara. 



LIKE US ON 

facebook 

Facebook.com/bondianoticia 



casa cuna I |^| I progreso 


Stichtlng tasa Cuna Progreso zoekt: 

Voor het crisisplan t/m 31 dec 2019 
{Pedagogische) groepsleidsters 

'De jeugd heeft de toekomst, die toekomst moeten we samen maken' 

Slichting Ca$a Cuna Progreso ls een 7x24 yyr voorzieninq voor kmderçn van 0 tot en met S jaar dia 
niet meer Ihuls kunnen wonen, bijvoorb-eeld vanwege lichamelijke of emotionele 
mishandaliilg of verwáarlozin g, *ck$ueel misbruitt hui$elijk gewefd. Hçt doel van dç $|ichting i$ 

psychlsche en fysieke zorg bieden aan klnderen vao 0 tot en met S jaareo begeleiding en 
ondersteyning geven aan hun Duders/familie. 


Slichtlng Casa Cuna Progreso tSCCP} zoekt cwee (pedagogisch) groepsteldsters met de volgende 
kwaliteilen: 

* Je hebi een M EO 4, HBG opleiding op het gebied van pedagogiek t n ■ o f welzijn 
» Je hebt een rijbewijs B en D 

* Je bem flexibel om (nachudiensten. gedurende bet wcekend en op fetiidagen tewerken 

* Je kunt je zowe! mondeling als schriftelijk goed uitdrukken in het Papiamento en het 
Nederlands 

* Je wilt je inzetten voor de professionaliseringçlag die gemaakt gaat worden binnen 
Stlchting Casa Ctma Progreso 

- Je bent pro-actief P zorgzaam, een goede teamplayer, gedrevçn en resyltaatgerieht 
Functie inhQLid: 

Als (pedagogi&ch) grgçp&lçidster w^rk je op bet gebied vgn de vçrzo-rging en de activiteiten met de 
klnderen en waar mogelljk met hun famhllts. Tevens ben je inzetbaar bij ons nieuw 
tienermo-ederproject. Als groepsleidster maak je deel uit van het team, dat wordt aangestuurd door 
bet managementteam, dat bestaat uit de teamleidsters. de pedagogisch coordinator en de directrice. 

Wat bieden we? 

* Goede salariéring 

* Trainingen 

Informatle en aanmeldlng: 

Uw scbriftélijke aanmelding. CV en eçn kopie van uw diptoma's dient u vdór 16 séptember 2019 te 
sturen naar de vice voorzitter van de Stkhtlng Casa Cuna Progreso, dhr. Carlos Albertus, Pos Chlgulto 
# 4 P Arybg. P-0. Box # 733. Email adres; bpi nterfgceau a^>s etarngt. aw en naar mw. Renate van Dongen 
Email adres: ditectiefecasaciua.aw 

Eventuele nadere Inllch tlngen kunt y Inwlnnen blj de directrlce mevr. ftenate van Dongen, telefoon 
5E5 71 77 gf per E-mgil adr«: directie^casacuna-aw. 

Parlamentario Daphne Lejuez (MEP): 

‘Parlamento a presenta 5 mocion, di cual 4 a keda aproba y 1 desaproba’ 



' m mrm 




ORANJESTAD - Durante re- 
union publico unda a trata e re- 
lato financiero semi-anual, Par- 
lamento a presenta en total 5 mo- 
cion, di cual 4 a keda aproba y 1 
a keda desaproba pa un mayoria. 

Mocion nr 2 

Pa loke ta trata mocion nr. 2, cu ta 
urgi gobierno pa facilita agricultor 
cu lo por ta interesa den e cultivo di 
canabis medicinal, mientras cu e mo- 
cion aki no a keda aproba pa mayoria, 
e ta conta cu mi sosten a base cu e lo 
ta un proceso regula, a base di rekisi- 
tonan y permisionan estricto y stipu- 
lacion di gobierno pa di e forma ey 
por stimula nos sector di agricultura 
pa por expande y diversifica su plant- 
acion, y pa e por tin acceso na mer- 
cadonan internacional di exportacion 
pa cultivo medicinal. Di e forma aki 
nos agricultor local tambe por saca 
bentaha economico na e momento 
cu esaki bira un posibilidad. 

Mocion nr 4 

Pa loke ta trata mocion nr. 4, unda 
cu ta urgi gobierno pa di imediato 
reinstitui e fondo di caretera (WIF) 
pa di e forma aki sigura fondonan 
structural pa construccion y manten- 
cion di nos careteranan. E mocion 


aki a wordo pasa cu un mayoria, pero 
mientras mi ta sostene e necesidad 
pa inverti den nos infrastructura di 
caretera, mi ta considera tambe e 
necesidad pa inverti den otro areanan 
di maneho cu merece atencion. Con- 
siderando cu den e proximo añanan 
lo mester reduci gasto y corta den 
diferente ministerio, mi no ta sinti 
cu e ta responsabel pa aloca un suma 
fiho na un area so di maneho, siendo 
cu garantisando e fondo aki cu por 
ehempel 9 miyon anual, lo por causa 
un desbalansa, unda otro areanan di 
maneho cu lo por tin prioridad y tin 
necesidad di fondo, lo no por yega na 
esaki paso e fondonan aki lo ta com- 
prometi caba. 

Pa e motibo aki mi no por a duna mi 
sosten na un mocion pa garantisa y 
mara un suma fiho y structural di 
fondonan di pueblo pa un solo area 
di maneho, siendo cu tur otro arean- 
an tambe mester atencion y lo mester 
wak reduccion den nan presupuesto 
pa por cumpli cu normanan fman- 
ciero. 

Adicionalmente pais ta pagando ya 
caba varios proyecto infrastructural 
di PPP na un forma structural pa e 
proximo 20-25 aña casi 40 miyon flo- 
rin anualmente pa Green Corridor y 
Watty Vos Boulevard. 


Parlamentario Robert Candelaria (AVP): 

‘Minister Andin Bikker tin cu stop di papia di herencia y cuminsa traha 

riba locual esun despues di bo ta bay hereda’ 


ORANJESTAD - Minister 
di Husticia, Andin Bikker, 
semper ta cuminsa y caba 
tur su frasenan cu “su her- 
encia” y constantemente e 
ta comenta con el a hereda 
hopi cos di su predecesor, 
miembro di fraccion di 
AVP, Robert Candelaria ta 
mustra. 

E parlamentario a sigui mus- 
tra cu lo ta un bon momento 
tambe pa papia riba su her- 
encia y kico e mandatario a 
haci cu su herencia. 

“Aña pasa juni e departa- 
mento “Inspectie Justitie en 
Veiligheid” di e ministerio di 
husticia y siguridad di Hu- 
landa, a manda un carta pa 
minister Bikker, relaciona cu 
trabounan di inspeccion cu 
nan a haci na KLA. Casi un 
aña di gobernacion a pasa cu 
el a ricibi e carta aki y nos a 
laga un aña mas pasa despues 
cu a carta a sali pa wak con e 
minister ta deal cu e heren- 
cia aki y entre otro a informa 
Minister Bikker: 

Despues cu e team a bishita 
Aruba na april 2017 nan a bisa 


cu nan a mira cambionan vis- 
ibel den mehoracion di cali- 
dad di e acomodacion y am- 
pliacion di e actividadnan pa 
preso den KIA. Esaki tambe 
ta algo cu a wordo hereda dor 
di e minister. Kico el a haci cu 
e herencia aki? 

Otro conclusion di e rapport 
ta mustra: 

Aki ta ser bisa cu e sosten di 
e gobierno anterior, en par- 
ticular di e ministerio di hus- 
ticia anterior na e director di 
e tempo ey, tabata aspectonan 
importante, cu a yuda na me- 
horacion den KIA e tempo 
ey. Tambe a sigui mustra cu e 
minister anterior, esta Arthur 
Dowers, tabata hopi envolvi 
na programa di mehoracion 
den KIA. E rapport a termina 
mustrando cu a bin eleccion 
y un cambio di minister y e 
resto di e storia ta conoci pa 
tur hende. Esaki ta papiando 
di herencia. Awor kico abo 
como Minister di Husticia pa 
dos aña caba, a haci cu e her- 
encia aki? 

Cambionan positivo y reno- 
bacion cu por a nota prome, 
no a continua di e mes forma. 


Dicon no a sigui traha riba 
e herencia aki? Entre otro e 
rapport a señala: 

Na 2017 tabatin actividad- 
nan den preparacion cu no 
a continua. E actividadnan 
aki cu mester a tuma luga cu 
boluntarionan no a continua 
y esakinan tabatin netamente 
como proposito pa yuda pres- 


onan rehabilita. Esaki ta algo 
simpel cu nos a papia di dje 
den campaña. Mester traha 
cu iglesianan y fundacionnan 
den nos comunidad pa yuda 
esunnan cu a cay den crimi- 
nalidad y den man di husticia 
pa nan no cay mes, pero re- 
integra den nos comunidad. 
Atrobe nos ta mira un heren- 
cia cu Minister Bikker no a 


sigui cune. 

E carta dirigi na Minister di 
Husticia actual, ta djis un 
ehempel di un herencia di 
e minister Bikker, cu tabata 
riba un bon caminda pero 
awe ta un punto di preocu- 
pacion hopi grandi den nos 
comunidad,” Parlamentario 
Robert Candelaria a mustra. 



































B NPf« 


Di tres 
edicion di 
Island Fest 
bishita 
masalmente 

SAN NICOLAS - E di 3 
edicion di loke ta e even- 
to di Island Fest a wordo 
bishita un biaha mas ma- 
salmente diaranson ul- 
timo. Tanto turista como 
local por a gosa di un ano- 
chi yena di un ambiente 
caluroso, demostrando e 
exito grandi di e evento 
aki. 

E evento di Island Fest ta un 
concepto nobo y comple- 
tamente diferente. Su meta 
principal ta pa trece un trafi- 
co di turista pa pariba di brug 
cu normalmente lo keda 
solamente na e parti pabou 
di brug. Durante cada evento 
di Island Fest, e turistanan 
por experencia pa nan mes 
e historia, cultura, cuminda 
y artesania di Aruba, con- 
tribuyendo di e forma aki na 
experencia di calidad halto 
na nos bishitantenan. 

Minister Dangui Oduber 
tambe tabata presente y a 
mustra su satisfaccion pa 
loke ta e crecemento di e fes- 
tival. E mandatario a splica 
cu e evento aki ta demostra 
cu San Nicolas tin hopi pa 
ofrece y cu un evento asina 
ta aporta grandemente na e 
economia di San Nicolas. 

Pueblo en general ta keda 
cordialmente invita pa forma 
parti di e proximo edicion 
di Island Fest, unda nos tur 
hunto por demostra e ambi- 
ente caluroso unico cu Aruba 
tin pa ofrece na su bishitan- 
tenan. 



ARUBA 

casa cuna & progreso 

Stichting Casa Cuna Progreso zoekt wor haar Tienermoederhuis: 

PEDAGOGISCHE GROEPSLEIDSTERS (oproepkracht) 

'Hechting is van levensbelang, laten wij het samen mogelijk maken' 

Tienermo&derhuis Unitte Casa Cuna 

Stichting Casa Cuna Progreso (5CCP) is van mening dat een veilige hechting tusseo ouder [of verzorger) en kind e&5entieel is voor de ontwikkeling 

van kinderen, ter voorkoming en/of vernnindering van fyjieke, sotiaal*emctionele en cognitieve ontwikkelingsproblemea 
Daarom breidt de strchting haar dienstverlening uit en opent binnenkort een unit die 24 uur per dag opvang, zorg en begeleiding biedt aan 
(zwangere) tienermoeders in de leeftijd van 13 t/m 23 jaar. Doel van dit tienermoederhuis is de jonge moeder zodanig te begeleider dat zij 
uiteindelijk zelfstandig voor haarbaby kan zorgen in een eiger woonomgeving. 

f unctie inhoud: 

Wij zijn op zoek naar cen enthousia&te oproepkracht die bij ka n springen waar nodig. 

Dit om in te vallen bij A0, vakantios en andere speciale gelegenheden, 

Alsoproepkracbt continueerjede zorgen hulpverleningsprocessenien begeleiding tijdensafwezigheid van bet vaste personeeL e.d, 
Alsoproepkracbt werk je metde tienermoederSj hun kinderen en met hun families. 

Je geeft begeleiding, zorg, ondeRteuniog en draagt er zorg voor, samen met de unit codrdinator én het team van gedragsdeskundigen, dat de 
begeleiding en behandeling van dé diénten vóortgezet wordt. Je werkt actief samén met kétenpartners. Ook heb je een belangrijké rol in de 
continuTteit, en terug rapporteren naar het vaste personeel. 

Hier onder valt bijvoorbeeld ook het bewaken van begeleidingsplannen van de tienermoeders en hun kind|eren} r De oproepkracht ondersteunt en 
begeleidt het proces van de client, zodat bij aanwezigheid van het vast personeel alle werkzaamheden voortgezet kunnen worden, 

Profielschets 

* Je hebt een MBO-4 ;H&0 opietding óp hel gebied van pedagngiek/welzijn/ verpleegkundige ópfeiding met njime ervaring ( HBO mininiaal 2 jaark 
(MBO mtnlmaal S jaar) in de hylpverlenlng en met jongeren, 

« Kunt je zowel mondeling sls schriftelijk goed uitdrukken in het Papiamentn en het Nederlands 

* Je hebt oog voor zorg op maat en jé kunt goed samenwérkén blnrien een team 

» Je herfcent jezelf in de volgende beschnijving: begaan met en betrokken bij de dienten, visie, openheid, ontwikkelingsgericht. flexibel, lef, 
inhoudelijk §edr«venlietcl F positief ingesteld, proactief, innovatief, zelfslandtgi, gedreven; resultaatgericht, zorgvuldig, kritisch en in staatte 
reflecteren op eigen hándelen én het handelen van collega K s.. 

■ je hebt een rijbewijs & en D of bers id om rijbewijs D te haien i* een pre 

* je bent flejsibel om continudiensten te werken met hierbij ook (nachtjdiensten, gedurende het weekend en op Feestdagen 

■ Je bent ook insetbaar binnen casa cuna als oproepkrac ht groepsleidster op de verschillende groepen 

* je wiltje inzetten voor de professionaliseringslag die gemaakt wordt binnen Stichting Casa Cuna Progreso 

■ In staat zijn om zeSfstandig te staan op de groep/zelfstandig draaien van de groep 

Bflfcend i(jn met de Hxlale kaart van Amba is een pré. Zu ook kennis van en aFFlnitert met de doelgnMp, 

Wat bieden we? 

* Goedesalariering 

* Goede Arbeidsvoorwaa rden en pensioenregél i ng 

* T raininge n én cursussen 

Informatie en aanmelding: 

Uw schriftelijke aanmeldtng F CV en een kop ie van mt diploma J s dient u voór 16 september 2019 te sturen naar de vice voorzitter vars de Stichting 
Casa Cuna Progreso, dhr. Carlos Albertu5j Pos Chiquito # 4, Aruba. P.O. Box W ?33 t Email adres: bDinterfaceaua@setarnet.aw .met een kopie aan de 
drecteur mevrouw Renate van Dongen, E-mail adres: directie@casacuna.aw . Eventuele nadere inlichtingen kunt u tevens inwinnen bij de directeur 
(telefoon SSS 7177 / SSS3010). Wij hanteren een actief referentiebeleid. Geef daarom, op je CV r minimaal twee referenties op die we kunneo 
benaderen. 

















DIABIERNA 30 AUGUSTUS 


“JISERVICIO 


BJKDW 


Concurso di pintamento pa muchanan di scol basico: “Stima bo cacho” 



ORANJESTAD - E comision di e 
plan nacional recien instala cu e 
meta pa atende cu e problema di 
cacho na Aruba, ta actualmente 
den fase inicial di preparacion, y 
ta lansa, danki na idea di Sr. Rod- 
ney Solognier (KPA), un concurso 


di pintamento u Back-to-School” 
cu tema “Stima bo cacho”. 

Muchanan por participa gratis den 
e concurso y asina haya sa mas di 
Aruba su ‘Ley di Cacho’. Educando 
nos muchanan ta crea un base solido 


di doñonan cu ta cuida nan masco- 
tanan di forma responsabel. Alabes ta 
stimula adultonan pa forma parti di e 
educacion di e forma aki ora nan yuda 
splica e mucha algun punto basico di 
e c Ley di Cacho’. 


E concurso aki ta un accion special pa 
muchanan entre 6 y 12 aña (scol ba- 
sico), pero si un mucha di 6e klas tin 
mas di 12 aña tambe e por participa. 

E pintura mester ta uno original y 
creativo, y mester tin contenido cu ta 
ilustra un of algun di e puntonan di e 
‘Ley di Cacho’. Esunnan cu participa 
por “download” e formulario na spe- 
cialprojectsaruba.org y mester scoge 
den tres tema pa ilustra: (1) cacho den 
cura, (2) cana cu cacho na un “leash”, 
(3) cacho na su veterinario. 

Fecha 

E concurso a cuminsa oficialmente 
dialuna 26 di augustus 2019 - Dia In- 
ternacional di Cacho - y e ultimo dia 
pa entrega e pintura ta diaranson 25 di 
september 2019 na e MFA mas cerca, 
of via email: specialprojectsaruba@ 
gmail.com. E premionan lo wordo 
entrega riba dia di bestia, diabierna 4 
di october. 

Cacho den cura, ley e ta! 

E ley di cacho ta encera: 

* Cacho den cura: 

* Sea e cura ta cera 
* Sea e cacho ta mara na un 
“looplijn” of e ta den un “ren” 

* Ora di sali cu bo cacho e mester ta 
na un leash 

* Cuida bo cacho: dun’e awa, cumin- 
da, dak pa por sconde pa solo of awa, 
y bay dokter di bestia cune 

Ta aña di famia y bo mascota tambe ta 
forma parti di famia. Dun’e su respet, 
cuido, y e atencion cu e merece. 


Hurricane Night MTB-ride: 
con miho bo 
por wanta biento? 


Orario pa atende publico 
diabierna 30 di augustus 


2019 


ORANJESTAD - Comision di mountain- 
bike di Aruba Wieler Bond ta organisa e 
Hurricane Night Ride. 

E ride ta pa coredonan di mountainbike y lo 
tuma luga riba diasabra awor 31 augustus for 
di 7or di anochi. Punto di salida: California 
Lighthouse. 

Bo kier midi bo forsa contra e biento fuerte? 
Core cu nos for di Lighthouse bayendo pa 


riba. Tin tres distancia: pa beginners 8km (te 
na e rancho blauw) of e ruta pa Kapel Alto 
Vista di 14km y pa coredonan avansa lo tin e 
ruta pa Natural Bridge di 30km. 

Helm y luz ta obligatorio, y coredonan mes- 
ter tin 9 aña bay ariba. Bo por inscribi y paga 
na e tiendanan Tri-Bike, TechShack y FX. Of 
online: https://forms.gle/XwJZUPaFaqgeN- 
bWQA 


ORANJESTAD - Departamento di Labor y 
Investigacion ta participa na tur cliente cu e orario 
pa atende publico riba diabierna 30 di augustus 2019 
lo ta te cu2’or di atardi en conexion cu un reunion di 
personal. 

Departamento di Conflicto lo atende publico te cu 1’45 di 
atardi. 

Nos ta pidi disculpa si esaki por trece cualkier inconveniencia. 


Reto pa baha peso 


ORANJESTAD - Pa e 
luna di september lo 
cuminsa cu un reto nobo 
di baha peso. Niurca de 
Cuba di Beyond Fitness ta 
presenta un otro reto, cual 
ta cuminsa diabierna dia 
30 di augustus. 

Un 'quote’ di William Shake- 
speare ta: c Bo curpa ta un 


hardin y bo motivacion ta e 
hardinero’. Stima bo mes y 
cuida bo curpa, pasobra niun 
otro lo por hacie pa bo. 

Niurca de Cuba anterior- 
mente a organisa varios re- 
tonan y tur tabata exitoso, 
cu resultadonan excepcional. 
Pa hasi’ele interesante, con- 
huntamente cu sponsornan e 


biaha aki lo bay tin diferente 
premio, mas un premio gran- 
di na final, cu ta Afl.1000,- pa 
e ganado absoluto. 

E idea di e reto aki, segun 
Niurca mes a bisa, ta no sola- 
mente baha peso, pero tambe 
pa siña combina cuminda di 
tal manera cu bo ta integra es- 
aki den bo bida pa sigui baha 


y/of mantene bo peso ideal. 
Y claro bo ta siña conoce bo 
curpa miho. E reto ta inclui 
miembresia pa 6 siman di 
Beyond Fitness, Zumba y Pi- 
lates, test y consulta di salud, 
guia nutricional, un ‘meal 
plan’, pisamento y midi- 
mento pa cada siman, tayer di 
cuminda y di salud. 


Pa mas informacion tocante e 
reto aki tuma contact cu Niu- 
rca na 742-1781 of manda un 
e-mail na niurcadecuba@ 
gmail.com . Tambe por pasa 
personalmente na EPB Hato 
gymzaal di dialuna pa dia- 
huebs atardi entre 6or y 8or, 
of diasabra mainta prome cu 
lOor. 

Minister plenipotenciario na Washington a bishita Minister di Enseñansa 




ORANJESTAD - Minister Plenipotenciario 
mr. Joselin Croes ta dedica y comprometi pa 
crea mas oportunidad pa nos studiantenan 
por studia na Merca y Canada. Deseo di Croes 
ta pa banda di University of South Carolina, 
Coastal University y Wayne State College, 
logra haya mas Universidad cu ta dispuesto pa 
ofrece nos studiantenan instate-tuition fee. 


Segun un comunicado di gobierno, berdad Aruba 
a wordo poni riba e lista di Latin American Schol- 
arship Elegibility pa tur Florida State Universities, 
pero e instate tuition no ta bin sin mas. E hoben 
mester aplica p’e y e mester cumpli cu varios exi- 
gencia pa por bin na remarca. Croes lo bolbe bishi- 
ta algun universidad na Florida pa wak si nos por 
haya por lo menos algun cupo na dos of tres uni- 
versidad cu ta mara na e instate tuition fee. Tambe 
Croes ta purbando di haya un par di Universidad 
na Boston, Atlanta y na Washington mes. Otro aña 
e lo ta bishitando e universidadnan na Canada cu 
Aruba tin MoU cu nan, pa asina renoba e varios 
contract aki. 


Instituto Pedagogico Arubano (IPA): 

Cu Instituto Pedagogico Arubano (IPA) a comb- 
ersa riba e idea di Minister di Enseñansa pa un Tu- 
sering’ entre IPA y UA y pa converti IPA den un 
Academic Learning Center, cual lo significa cu den 
futuro IPA lo ta e institucion cu lo mester percura 
pa tur tipo di oportunidad educacional pa hoben 
y adulto. Alabes e mester bira un institucion cu lo 
mester haci investigacion den ramo di educacion. 
Un reunion hopi ameno na unda nan a pidi Min- 
ister pa yuda ISA cu capacity building di nan team, 
inclusion di STEM den nan curriculum, un curi- 
culo pa yuda nan maneha cu e problemanan social 
na Aruba, introduccion di ‘blended learning’ cu ta 
algo hopi comun na mayoria scol na Merca y pa 
crea oportunidad pa nan studiantenan por loop 
stage na Washington, Atlanta of Baltimore. Tambe a 
discuti e partnership cu Wayne State College pa un 
Master Program nobo cu pronto nan lo introduci. 


International School of Aruba (ISA): 

Cu International School of Aruba (ISA) a discuti 
un proposicion cu Croes a presenta na Minister di 
Enseñansa, pa cera un tipo di colaboracion cu ISA 
pa prepara nos studiantenan cu kier bay studia na 
Merca pa yuda nan pasa nan SAT, pero tambe pa 
presenta un proposicion pa tin algun di e top studi- 
antenan di HAVO y VWO di menos recurso cu ta 
desea di bay studia na Merca, pa por haya e opor- 
tunidad pa haci nan ultimo 2 of 3 añanan di studio 
na ISA pa asina nan por logra un GPA halto pa por 
bin na remarca pa un scholarship (beca). Esaki por 
yuda tambe e atletanan cu ta bay Merca cu un beca. 
ISA lo traha un proposicion pa Minister di Ense- 
ñansa pa cu e idea aki. 


Croes ta hopi satisfecho pa mira educacion na 
Aruba bay den un direccion di progreso brindando 
nos hobennan mas oportunidad aki na Aruba como 
tambe na Merca, segun e comunicado ta fmalisa. 


Universidad di Aruba (UA): 

Por ehempel un team di Universidad di Aruba 
(UA) pronto lo ta biahando pa Boston pa cera un 
MoU cu Northeastern University pa UA forma 
parti di e Global Resilience Institute cu sigur ta pas 
den e maneho di UA specialmente awor cu nan 
ta bay introduci SISSTEM. Tambe nan lo bishita 
University of Massachussets (UMASS) y Noth- 
eastern University pa yega na un acuerdo pa ca- 
pacity building y exchange program pa nan staf y 
docentenan pero tambe exchange program pa nan 
studiantenan. 


Pero banda di crea oportunidad pa studiantenan, 
Croes ta fungiendo como e persona di contacto en- 
tre varios institucion na Aruba y esunnan na Merca. 
Su tarea ta pa haci e prome bishita, crea oportuni- 
dad y di eynan pone e institucionnan concerni den 


contacto cu otro pa asina nan mes sigui negocia e 
posibel colaboracion. 

Cas Princesa Aruba ta 
habri inscripcion 



ORANJESTAD - Inscripcion pa Little Prin- 
cess, Little Miss Arubay PreTeen Aruba 
a habri. Tur mayor cu ta interesa pa nan 
prinses competi pa un di e titulonan aki, 
por tuma contacto cu Jessica Anthony na 
7399449 pa inscribi. 

E edadnan ta di 4 pa 6 aña, 7 pa 10 y di 11 pa 14 
aña. 



"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu honda pena pero conforme cu boluntad di Dios nos 
ta anuncia fayecimiento di 



Andre Carrilho 

miho conoci como Dé. 

*26 - 01 - 1946 - +19 - 08 - 2019 


E aña aki lo tin varios tayer manera di huña, disci- 
plina, djente y tambe lo tin bustrip, fashion show 
y breakfast pa e reina nan. E fmal ta dia 2 di no- 
vember 2019 den Cas di Cultura. 

Cas Princesa ta cumpli e aña aki 10 aña y ta prim- 
inti un espectaculo grandi y bunita. 





For God so loved the world , that he gave his only 
begotten Son, that whosoever believeth on him should 
notperish , but have eternal life. John 3:16 

With great sadness, we announce the passing of our 
beloved husband, brother, uncle, nephew and friend: 



Herbert Lynn 

Better known as: ‘Herbie’ 

*02-ll-1958 f28-08-2019 

The funeral will take place on Tuesday September 
3 rd , 2019 at 4:00 pm at Evangelical Church in San 
Nicolas (Jasmijnstraat 7) and from there to the 
Catholic Burial Ground in San Nicolas. The body of 
Herbie will be laid out from 2:00 pm at Church. 

Opportunity for condolences will be on Monday 
September 2 nd , 2019 from 7.00 p.m. to 9.00 p.m. at Ad 
Patres Funeral Home. 

Staff and Management of Ad Patres funeral home extend 
their most sincere condolences to the family. 


Na nomber di su mayornan 

+ Johanna Carrilho Gonzalez 
+ Egbert Carrilho 

Rumannan Myrna & Lucio Abath Carrilho 

Leo & Marcia Carrilho Zievinger 
Catharina Carrilho 
Eddy Carrilho 

Irma Carrilho & Erwin Wolff 
Ronald Carrilho & Liesbeth de Kort 
Mabel Casuela 
Nelson Cicilia 

Sobrino y sobrinanan 

Indira Abath & familia 
Omira Abath 
Lucien Carrilho & familia 
Eugene & familia 
Quillon Carrilho & familia 
Frenk Carrilho & familia 
Micella Carrilho & familia 
Caressa Wolff 
Nathan Wolff 
Braxton Carrilho 
Sonrick Casuela, Rixon Casuela 
Eric Danzo, Erixon Danzo 
Mabelin Michel 

Eveline, Kenneth & Kevin Cecilia 

Omo Simon Gonzalez & Familia 


Primo y Primanan ,Amigo y Bisiña, Familia Na 
Hulanda y Surnam Y demas familia Carrilho ,Gonzalez, 
de Cuba, Abath, Zievinger, Wolff, Eckmeyer, de Kort, 
Bouva, Esser, Felter, Park, Pinas, Dest, Dirks, Themen, 
Faro 

Ta invita pa acto di despedida cual lo tuma lugar na 
Auroa Funeral Home diasabra 31 di augustus 2019 di 
2 ; or pa 4 ; or di atardi. Cremacion lo tuma lugar den seno 
familiar. 

Nos ta lamenta cu despues di despedida di nos defunto 
stima, nos no lo por ricibi bishita di condolencia na cas. 


B ?NPi« 

“Bou di alanan di Dios mi ta sigur” 

Abo ku ta biba bou di amparo di Altisimo, 
ta hospedá den sombra di Dios 
Omnipotente, bisa Señor: 

“Mi refugio, mi forti, mi Dios, den kende 
mi ta 

pone mi konfiansa” 

Salmo 91:1-2 

Cu dolor na nos curason pero conforme cu 
boluntad di Señor, nos ta anuncia 
fayecimento di nos casa, tata, wela, 
bisawelo: 



Freddy Constant Desbarida 

Mihor conoci como ‘Nelson Net’ 
*12-04-1941 - t26-08-2019 

Na nomber di su: 

Casa: Esperanza Desberida 

Yiunan: Jackeline y famia 

Joselin y famia 
Richard y famia 

Nietonan: Carlos, Johanna, Richardson, 

Jayden, Zayron, rachelle 

Ruman: Ligia y famia na Hulanda 

Sobrino y sobrinanan na Curaçao: 

Roberta y famia 
Poppy y famia 
Beni y tur famia 

Cuñanan: Emiliana y famia 

Socorro y famia 
Jesus y famia 
Nuris y famia 
Ricardo y famia 
Berkis y famia 

Amigo y amiganan mas sercano: 

Belto y Maria y famia 
Mercedes y famia Andrade 
Mario y famia 
Francis y famia 
Eddy y famia 

Entiero lo tuma lugar diasbra 31 di 
augustus 2019 na Aurora funeral Home di 
9or pa llor di mainta. Despues lo sali pa 
Santana Central Sabana Basora. 

Condolencia lo tuma lugar na Aurora 
Funeral Home diabierne 30 di augustus 
2019 di 7or pa 9or di anochi. 

Disculpa nos si den nos tristesa nos por a 
lubida algun famia of conocir. 

Sorteo # 6870 


4867 


8573 


1847 

w 


Sorteo # 5914 


2097 


Sorteo #619 


5385 



Sorteo # 4673 


9796 


Aries 



Sorteo # 2510 


6580 


0224 


9871 



K 




Sorteo # 2665 


0778 


0225 


7145 


W 


Sorteo # 2665 


4968 




Sorteo # 721 


5873 



Sorteo # 2665 


7153 


Gemini 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 29 Aug 2019 Anochi 




Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 




J oker 

Letter 


310.000,- 



Sorteo # 4868 

0 

x Jackpot 

9 

x Match 4 

I9U 

x Atl. 8,00 


03 - 06 - 15 - 24-29 


Proximo J ackpot 


97.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


260.000,- 





Afl. 360.000,- 



DIARIO 2197 - 5515-2373 


SUPER 

4 


0049 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 29 Aug 2019 Merdia 




Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 


J oker 


Letter 


300.000,- 



Sorteo # 

0 

x Jackpot 

0 

x Match 4 

Q 

X Atl. B,UU 


Proximo J ackpot 


87.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


i 


260.000,- 



átEBAIBUUS 


Afl. 360.000,- 





Awe bo por tuma nota cu bo mester haci 
un compra sigur. Porta bo cas of auto mes- 
ter algun reparacion importante, of porta 
un team nobo pa bo trabou. Bo number- 
nan di awe 2, 30, 33 y 44. 

E peso ta demasiado responsabilidad, cu 
porta tin di haber cu famia, un trabou of 
e pertenencia na un grupo cu por ocupa 
bo mente awe. Bo numbernan di awe 24, 
29, 32 y 41. 


Bo por haya por lo menos un yamada di e 
tipo “bon noticia, mal noticia” y esaki por 
ta e estado di bo animo existente cu ta bay 
bin. Bo numbernan di awe 23, 28, 31 y 40. 


Geminis 


Normalmente bo sa ta un persona hopi 
spiritual, pero sinembargo ta posibel cu 
awe bo topa cu concepto metafisico di tur 
clase bastante desorienta. Bo numbernan 
di awe 9, 20, 30 y 37. 



Cancer 


Awe bo por siña algo acerca di un amigo 
cu por ta bastante desorienta. Bo number- 
nan di awe 7, 19, 41 y 42. 



Leo 


E responsabilidad externo por interveni 
cu bo bida amoroso temporalmente. Bo 
numbernan di awe 30, 38, 40 y 51. 



Virg 



Awe ta muy probabel cu bo ta haya bo ru- 
tina hopi laf y bo por sinti un repentino 
y poderoso impulso pa haci loke bo kier 
y no cumpli cu bo responsabilidad. Bo 
numbernan di awe ta 3, 37, 39 y 50. 


Libra 


Awe bo por sinti specialmente sensual y 
apasiona, y bo kier reuni cu un interes 
amoroso. Bo numbernan di awe 9, 36, 38 
y 49. 


Scorpio 

Ta posibel cu bo ta sinti un poco di decep- 




cion awe. Bo numbernan di awe 8, 35, 37 
y 48. 


Sagitario 



Awe bo por ricibi un yamada telefonico 
bastante preocupante. Por trece e noticia 
di un contratiempo den un di bo proyec- 
tonan, cu solamente ta temporal pero 
frustrante. Bo numbernan di awe 27, 34, 
36 y 37. 

Capricornio 

Despues di ola di energia di e ultimo di- 
anan, awe bo por sinti un gran decepcion. 
No tur dia ta yen di aventura y emocion. 
Bo numbernan di awe 6, 33, 35 y 46. 



Jtquario 


Un di e metanan cu bo a trata di cumpli 
por stop temporalmente y bo por tin e 
tentacion di cay den desesperacion, pun- 
trando bo mes si algun biaha lo bira reali- 
dad. Bo numbernan di awe 5, 32, 34 y 45. 



Pisces 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www. famiaplanea. org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@ hotmail. com 
Mobility Equipment 
Hire 

Tel: 568 5165 


Dokter na warda 



Oranjestad 

Hospital 

7:00 pm / 10:00 pm 


Botica 


Oranjestad: 

Kibranacha 
Tel. 583 4908 


San Nicolas 

Dr.Ramautar 

Imsan 

na warda 

San Nicolas: 

Centro Medico 
Tel. 584 5794 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-2 1 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@>setarnet.aw 

Schedule September 2019 



ARR 


DEPT 


BERTH 






23.15 


E 




06.30 


15.30 


C 




07.30 


21.00 


C 




06.30 


15.30 


c 




07.00 


16.00 


c 




11.00 


23.59 


c 




06.30 


15.30 


B 

08.00 

23.30 

C 




07.30 


21.00 


C 




06.30 


15.30 


C 


MON 


02 


FREEWINDS - DEPT. 




WED 


04 


MONARCH 




TUE 


10 


FREEDOM OFTHESEAS 




WED 


11 


MONARCH 




THU 


12 


CARNIVAL HORIZON 




TUE 


17 


CELEBRITY EQUINOX 




WED 


18 


MONARCH 




CARNIVAL MAGIC 


TUE 


24 


FREEDOM OFTHESEAS 




WED 


25 


MONARCH 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 

584-4606 

4 Centro Medico 584-5794 

Central 

585-1965 

Dakota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

FUNERARIA 

Aurora 

588-6699 

Ad Patres 

584-2299 

OliveTree 

584-8888 

Royal Funeral H. 586-4444 


100 

104 

105 

11141 

115 

911 

527-4000 

524-8833 


Centrale Bank van Aruba 

Daily Exchange Rates - 08/29/2019 



Centrale Bank. van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.32 

1.34 

1.36 

CHF 

180.96 

181.68 

182.48 

GBP 

2.10 

2.15 

2.21 

JPY 

166.06 

167.58 

169.26 

EUR 

195.39 

197.17 

199.15 

DKK 

25.45 

26.17 

26.97 

NOK 

18.61 

19.33 

20.13 

SEK 

17.25 

17.97 

18.77 

For amounts up to Afl. 100,000 

‘Never say you can’t walk or run’ 8th edition 


ORANJESTAD - Diado- 
mingo awor dia 1 di sep- 
tember proximo, Aruba 
Malmok Runners’ lo tene 
e di ocho edicion di nan 
caminata ‘Never say you 
can’t walk or run’. Pa ex- 
actamente 6’or di mainta 
un grupo grandi di ca- 
nado y coredo lo sali for 
di Fisherman’s Huts subi 
Malmok Weg bay rumbo 
Arashi y Lighthouse. 

Manera tur aña e careda aki 


ta priminti di bira un cu yen 
ambiente. E aña aki tambe 
a añadi un careda di lOkm 
unda cu lo bay te Lighthouse 
bolbe pa Fisherman’s Hut. 
Anto e careda tambe ta forma 
parti di e ranking pa Patrshi 
Sports. Pues lo ta interesante 
pa sa ken lo move up y move 
down despues di e careda aki. 

Tin careda pa mucha como 
tambe pa hende grandi. Pa 
mucha tin careda di 400m 
como tambe di lkm. Anto 

pa e grandinan tin di 6km 
of lOkm. Careda lo sali ex- 
actamente 6:00 di mainta. Ta 
premira cu e careda lo sell out 
hopi lihe pues registra mas 
lihe cu bo pro pa bo no keda 
afo. 

Hopi ta conoce Beto y Jo- 
vita Maduro cu ta motornan 
grandi tras di Aruba Malmok 
Runners. 

Aruba Malmok Runners 
ta un club deportivo cu ta 
dedica hopi tempo na nos 
muchanan y tambe ne hende 
grandi cu ta desea di practica 
e deporte di coremento. 

E meta di Aruba Malmok 
Runners ta pa genera fondo 
pa e club pa asina por ofrece 
mas na nan atletanan durante 
aña. 

Pa es motibo Aruba Malmok 
Runners ta invita tur coredo 
of canado registra awe mes pa 
asina forma parti di e ‘Never 
Say You Can’t Walk or Run’ 
cual ta priminti di ta bira uno 
grandi y yen di ambiente 
atrobe. Alabes kier a gradici 


Subway Aruba y Nature Dis- 
count pa forma parti di e gran 
careda aki. 

Registra awe mes via www. 
malmokrun.com y pasa paga 
y busca bi BIB na cualkier 
Nature Discount na Aruba. 


Costo lo ta AWG. 15 pa e 
prome 200 mucha y AWG.20 
pa hende grandi. 

Bishita e Facebook page di 
Aruba Malmok Runners pa 
mas informacion y tambe 
pa e link pa registra: https:// 
fb. me/ arubamalmokrunners 



Inscripcion pa landsexamen 2020 
MAVO/HAVO/VW0 


ORANJESTAD - Inscrip- 
cion pa landsexamen 2020 
ta tuma luga den e peri- 
odo di 2 di september pa 
30 di september 2019. En- 
trante 2 di september 2019 
e formulario pa inscribi 
ta obtenibel via e website 
di Departamento di Ense- 
ñansa Aruba www.ea.aw 
(bou di letter L di land- 
sexamen). 

Prome cu baha e formulario 


Pronostico 

Tempo: 

Parcialmente nubia cu un 
posibel awasero breve 

Temperatura maximo 34 
grado Celsius temperatura 
minimo 28 grado Celsius 

Bahada di solo : 6:52pm 
subida di solo : 6:29am. 

Biento: 

Modera for di direccionnan 
entre oost y zuidoost; forsa 
3 te 4 (12 te 30 km/ora, 7 
te 16 nudo) den dia basta 
fuerte den rafaga; forsa 5 (31 
te 39 km/hr, 17 te 21 nudo). 


pa inscribi, por fabor lesa e 
“Informatiebrochure Land- 
sexamen 2020”. Entrega e 
formulario hunto cu copia 
di tur documento necesario 
(p.e. certificado , diploma y 
e listanan di cifra obteni cu 
firma oficial) y copia di un 
extracto di registro di Censo 
di Aruba na balie di Examen- 
bureau, Belgiéstraat 2. Tambe 
mester entrega un copia di e 
prome pagina di e formular- 
io di inscripcion yena como 


di Tempo 


Situacion general di 
tempo: 

Den proximo 24 ora no ta 
spera cambionan signifi- 
cante den e tipo di clima cu 
tin actualmente. Humedad 
disponibel den nivelnan 
mas abou di atmosfera por 
pone temporalmente mas 
nubia desaroya for di cual 
por cay localmente un awa- 
sero breve. 

Condicion di lama: 

Un aviso pa boto chikito 
ta na vigor te diadomingo 
mainta 6’or pa e parti noor- 


prueba cu a entrega e formu- 
lario di inscripcion. Candi- 
datonan cu ta cumpli cu tur 
regla di inscripcion y a pasa e 
“screening” ta wordo notifica 
pa pasa entrega un copia di e 
recibo di pago di por lo me- 
nos 1 materia (vak). 

Si no entrega tur documento 
necesario of si e inscripcion 
drenta despues di dia 30 di 
september 2019, no ta proc- 
esa e inscripcion. 



doost te noordwest di nos 
costanan y lama habri. Ola- 
nan di lama lo ta for di di- 
reccion oost cu haltura di 
4 te localmente 6 pia den 
resake modera for di noor- 
doost; ta pidi usuarionan di 
lama pa bay cu cautela cerca 
di area di costa y riba lama 
habri. 

M9ICIENCIA & TECNOLOGIA 


NDIA 


Estudio enorme ta vincula genetica cu homosexualidad 



CHICAGO (AP) — E estudio di 
mas grandi di su tipo a haya evi- 
dencia nobo cu genes ta contribui 
na comportamento homosexual, 
pero ta echo investigacion cu ta 
bisa cu no tin genes specifico cu 
ta haci hende gay. 

E investigacion amplio di genoma 
for di DNA di casi mey miyon adul- 
tonan Britanico y Mericano, a identi- 


fica cinco variacion genetico anterior- 
mente no vincula cu sexualidad gay y 
lesbiana. E variantenan tabata mas co- 
mun den hende cu a reporta di tin un 
partner sexual di mesun sexo. Esey ta 
inclui hende kende nan partnernan 
tabata exclusivamente di mesun sexo 
y esunnan cu principalmente a repor- 
ta comportamento heterosexual. 

E investigadonan a bisa cu miles mas 
variante genetico probablemente ta 
involucra y ta interactua cu factor- 
nan cu no ta hereda, pero cu ningun 
di nan ta causa e comportamento ni 
por predeci su un persona lo ta ho- 
mosexual. 

E investigacion ‘ta duna un bista cla 
den e fundeshi genetico di comporta- 
mento homosexual”, segun co- autor 
di e estudio, Benjamin Neale, un ge- 
neticista psikiatrico na Broad Institute 
na Cambridge, Massachusetts, agre- 


gando cu ‘genetica ta menos cu mita 
di e storia di comportamento sexual, 
pero toch ta un factor contribuyente 
importante’. 

Resultadonan ta basa riba contesta na 
un cuestionario y test genetico. 

Dos variante genetico haya den hende 
homber ta cerca di genes relaciona cu 
perdida di cabey y di sentido di olfato, 
treciendo dilanti pregunta tocante 
regulacion di hormoon sexual y holo 
por influencia comportamento ho- 
mosexual. 

E investigadonan a reconoce e limi- 
tacion di nan estudio, enfatisando 
cu e enfoke tabata comportamento, 
no identidad of orientacion sexual. 
Tambe nan a nota cu e estudio a invo- 
lucra unicamente persona di herencia 
Europeo, y no por contesta si resul- 


tadonan similar lo ser haya den otro 
gruponan. 

E origen di comportamento homo- 
sexual ta incierto. Algun di e eviden- 
cia pas fuerte di un vinculo genetico ta 
bin den estudio di morocho identico. 
Hopi cientifico ta kere cu factornan 
social, cultural, familiar y otro factor 
biologico tambe ta involucra, mien- 
tras gruponan religioso y skepticonan 
ta considera esaki un escogencia of 
comportamento cu por ser cambia. 
Un comentario cientifico a nota cu e 
cinco variante genetico identifica ta- 
batin un efecto asina debil riba com- 
portamento, cu uza e resultadonan 
‘pa prediccion, intervencion of su- 
pues ‘cura’ ta imposibel’. 

E estudio tabata un colaboracion 
cientifico involucrando psicologo, so- 
ciologo y estadistico di Merca, Reino 
Uni, Europa y Australia. 


Companianan tecnologico luchando pa controla contenido evitando prehuicio 



WASHINGTON (AP) — 
Facebook, Google, Twit- 
ter y otro companianan 
tecnologico ta hayando 
dificultad pa controla 
contenido, entre acusa- 
cionnan di presidente 
Donald Trump y su aliad- 
onan cu nan plataforma 
ta yena cu perhuicio anti- 
conservado. Cu bista di 
legislado y reguladonan 
riba nan, e companianan 
ta ansha pa evita eror - 
pero ta haya critica cada 
paso. 

“Tin un linea fmi entre dis- 


curso ofensivo, y discurso 
politico cu djis bo no gusta. 
Hende ta eliminando e linea 
ey”, segun Jerry Ellig, pro- 
fesor na e Centro di Estu- 
dio Regular na Universidad 
George Washington, kende 
tabata oficial di politica ta 
FTC (Federal Trade Com- 


mission). Companianan 
operando plataforma di red- 
nan social pa largo a disfruta 
inmunidad legal amplio pa e 
contenido publica. Bou di e 
Communications Decency 
Act di 1996, nan tin un escu- 
do legal tanto pa e contenido 
riba nan y pa elimina post cu 


nan ta considera ofensivo. 
Pero den e clima actual di 
hostilidad contra ‘Big Tech’, 
ta mirando mas di cerca e 
proteccion legal aki. 

Senador Republicano, Josh 
Hawley di Missouri, spring 
ultimo a propone legislacion 
cu lo rekeri companianan 
duna prueba cu reguladonan 
no ta uza prehuicio politico 
pa filtra contenido. Si no haya 
e auditoria di prehuicio di go- 
bierno, e plataforma ta perde 
su inmunidad contra accion 
legal. Ta keda pa mira si un 
sistema asina por pasa bou di 
e Prome Amienda. 


E problema di prehuicio pa 
largo a evadi Silicon Val- 
ley, maske no tin evidencia 
creibel cu inclinacion politico 
ta un factor den aligoritmo di 
buskeda di Google of locual 
usuarionan ta mira riba red- 
nan social. 

Sinembargo, un campaña 
masivo a uza avisonan falso 
riba rednan social, buscando 
pa sembra discordia entre 
miyonnan di Mericano. Bou 
presion di legisladonan, com- 
panianan ta diseñando pro- 
teccion contra c deepfakes’ y 
otro manipulacion online cu 
por influencia eleccion 2020. 



Advertorial 

Kico ta un scol saludabel 






ORANJESTAD - Un Scol Saludabel ta stimula salud, 
bienestar y siguridad di alumno y maestro den un 
forma integral, structural y duradero. 

Integral pasobra ta promove salud riba 4 diferente nivel: 

1. Señala (Signaleren en doorverwijzen) 

2. Educacion di salud (Gezondheidseducatie) 

3. Ambiente di scol (Schoolomgeving) 

4. Maneho di scol (Schoolbeleid en regelgeving) 
Structural kiermen: 

• Hancra promocion di salud den maneho di scol. 

• Trata e tema di salud na un manera consistente y 
sostenibel (= ta regenera custumbernan saludabel). 

• Trata salud di tur participante, esta di alumno, mae- 
stro y mayor. 


condicionnan basico ta e.o. un plan di maneho di 
siguridad di scol, un plan di accion na momento di 
detecta diferente tipo di abuso di mucha, e meta- 
nan nucleo, e codigo di conducta, etc. 

• Pa haya un bista di e situacion di salud di e scol, ta 
haci un sondeo bou di maestro, mayor y alumno. 

• Despues di a determina e necesidad y prioridad di 
e scol ta scoge un tema como base pa traha un plan 
di actividad pa e aña escolar. 

• E consehero di Scol Saludabel ta guia y monitor e 
proceso y duna apoyo relaciona cu e tema hunto cu 
e partnernan/stakeholders. 

• Unabes cu e scol cumpli cu e lista di criteria y cu e 
condicionnan basico, e scol ta obtene un reconoce- 
mento y por profila su mes como un scol saludabel. 


PASONAN PA BIRA UN SCOL SALUDABEL 

• Scol mester tuma contacto cu un di e consehero- 
nan (Gezonde School-adviseur) di Scol Saluda- 
bel na Jeugdgezondheidszorg na Departamento di 
Salud Publico. 

• E consehero ta bishita e scol pa duna tur informa- 
cion relevante. E lo splica e proceso con pa bira un 
Scol Saludabel y e condicionnan basico necesario 
(basisvoorwaarden) cu scol mester cumpli cune. E 


COMISION DI MANEHO 

Comision di Maneho di Scol Saludabel ta un colaboracion 
entre 5 instancia: 

• Departamento di Enseñansa (DEA) 

• Departamento di Salud Publico(DVG) 

• Instituto Biba Saludabel y Activo (IBiSA) 

• Departamento di Asunto Social (DAS) 

• Instituto Pedagogico Arubano (IPA) 

Tin 11 compania interesa pa entrega oferta pa maneho di desperdicio 


ORANJESTAD - Tin 11 compa- 
nia cu ta participa den un asina 
yama Limited Tendering. Den 
e ultimo reunion cu Vaste Com- 
misie, Ministerio di Medio Ambi- 
ente y Infrastructura conhunta- 
mente cu expertonan di WEB cu 
ta guiando e proceso di Waste to 
Energy Plant cu na e momento 
aki ta bezig. 

Na varios ocasion a reuni cu e Vaste 
Commisie di Parlamento pa loke ta 
trata medio ambiente y Infrastructura 
caminda a duna un exposicion com- 
pleto di e proceso cu ta andando na e 
momento aki pa loke ta trata maneho 
di desperdicio di sushi. 

E comunicado cu Bon Dia Aruba a 
ricibi ta indica cu despues di e destaho 
publico cu a tene, esaki no a produci 
e ofertanan cu a spera pero basa riba e 
preguntanan cu tabatin di e compani- 
anan y despues cu a aclaria varios di e 
preguntanan, awor tin 11 compania. 
E siman aki lo reuni cu tur y como 
mandatario encarga, ya caba a notifica 
Parlamento cu tin reunion cu e ekipo 
tecnico cu a lanta basa riba e National 
Task Force cu a crea na 2018. Tur 11 
compania ta mustra interes grandi pa 
tog entrega un oferta pa e maneho di 
desperdicio di sushi den forma di en- 
tre otro Waste to Energy Plant y esey 
ta tumando luga na e momento aki. 
Tambe a splica Parlamento e proceso 
profesional cu a tuma luga caminda e 
decision di gobierno no ta basa riba e 
kier di un pensamento di un minis- 
ter of gobierno. Pero esaki ta basa riba 
estudionan hopi extenso cu a haci dor 
di un Task Force na cuminsamento 
di 2018 cu tabata inclui tur departa- 
mento di gobierno cu no solamente 
ta cay bou di ministerio, pero tur cu 
ta envolvi den henter e proceso. Nan 
ta DVG y dos sindicato envolvi den 
e Task Force, gremio comercial ATIA 
tambe e fundacion di esunnan cu ta 
biba rond di Parkietenbos, TNO, 
PAHO, instancianan internacional y 
WEB mes cu a guia henter e proceso. 
For di e proceso ey a sali pa haci un 
Request For Information pa haya 
mas informacion cua ta e caminda 
cu gobierno mester cana pa loke ta 
trata maneho di desperdicio di su- 
shi y eynan 27 compania a participa. 
E companianan a bisa cu e miho ca- 
minda pa bay pa tin un insinerado 



pa tin un Waste to Energy Plant pa 
introduci coriente y basa riba esey a 
bay un destaho publico. Esaki ta un 
proceso hopi largo cu hopi estudio y 
e direccion cu ta bay e momentonan 
aki ta e direccion corecto. E proceso 
ta canando y aki a mustra cu gobierno 
ta garantisa den e caso aki cu maneho 
di desperdicio di sushi ta wordo de- 
termina dor di maneho di gobierno. 
Tambe a garantisa e companianan, 
cu tur sushi cu recoge si ta compania 
priva of di gobierno, ley existente ta 
mustra cu gobierno ta dicidi unda e 
sushi tin di bay. 

Den leynan nobo cu mester bin ta bay 
amplia mas riba dje y con pa atende 
cu e aspecto aki cu ta hopi importante 
na momento cu ta bay cu un tipo di 
destaho publico. E compania kier ta 
sigur ta cuanto sushi e tin di bay pro- 
cesa y na ki prijs e por bende e energia 
cu e ta produci y ta e fase aki ta den 
dje awor aki pa aclaria cerca e compa- 
nianan cu ta participante. 

Despues di e siman aki e companian- 
an tin 90 dia pa nan entrega nan oferta 
y ta spera cu e biaha aki por aclaria tur 
duda of confusion cu a crea dor di un 
compania local cu na cierto momento 
a bay bisa cu e tin derecho riba su su- 
shi. Tambe a mustra e compania priva 




riba e leynan cu tin y e leynan cu lo 
bin. E leynan ta garantisa e maneho 
di desperdicio di sushi, mester ta uno 
cu tin interes general di pais Aruba 
na prome luga pero no interes di un 
compania priva cu ta tuma decision- 
nan priva pa bienestar di su compania. 

Ta spera cu comunidad di Aruba por 
ta testigo di esaki pasobra ta un di e 
hopi pasonan cu ta tumando luga den 
laga atras tur maneho di desperdicio 
di un forma iresponsabel cu tabata 
tuma luga den ultimo añanan y dren- 
ta den un era nobo caminda na un 
forma responsabel ta maneha sushi y 
desperdicio aki na Aruba. 


F0R ALL Y0UR FLYER 


DISTRIBUTIONS 



Call: 582-7800 

email: accounting@cspnv.com 

Resultado positivo ta hiba na aprobacion di presupuesto TPEF 



ORANJESTAD - Durante e si- 
man aki, Parlamento di Aruba a 
trata un biaha mas e presupuesto 
pa aña 2019 pa loke ta e Tour- 
ism Product Enhancement Fund 
(TPEF). E fondo aki, cual a ser 
estableci na 2010, tin meta pa in- 
verti, embeyece y desaroya Aruba 
como producto turistico. 

Minister Dangui Oduber, como 
mandatario encarga cu Turismo, a 
splica den un comunicado di prensa 
cu e aprobacion di e presupuesto aki 
ta refleha e confiansa cu tin den e 
maneho di turismo. Ademas e man- 
datario a pone enfasis cu e ‘produc- 
to Aruba’ ta beneficiando di esaki, 
hibando Aruba na un nivel di turismo 
di calidad excepcional. E mandatario 
a splica na Parlamento cu su vision 
como mandatario ta pa eleva e calidad 
di Turismo, eleva producto Aruba, 
pa eleva e nivel di servicio cu nos ta 
duna. E calidad aki ta bin solamente 
door di duna e turista e miho di bo, 
y pa Aruba esey ta e experencia unico 
cu nos isla ta ofrece. 

Proyectonan 2019 

Durante aña 2019 a sigui cu e inver- 
sion pa loke ta e fase 2 di e ‘Malmok 
Boardwalk’ cu ta cuminsa na Ritz 
Carlton y ta termina na e crusada di 


Malmok. A pusha pa continua cu e 
proyecto di ‘Stimami Sterilisami’, 
cual awor a bira oficialmente un fun- 
dacion. Mester remarca cu turistanan 
tin hopi atencion na e manera con 
Aruba ta atende cu e problematica di 


bestia riba caya, y e proyecto ta con- 
tribui cu mas di 5000 sterilisacion di 
cacho y pushi pa aña. Ademas a logra 
pa Censo 2020 inclui un database di 
cacho y pushi na Aruba. 


Ya caba den 2018 a pone e meta pa 
traha riba embeyecemento di ar- 
eanan turistico, door di percura pa e 
mantencion debido di e infrastruc- 
tura y paisahe. Pa 2019 a logra cera 
un partnership cu ATA, unda lo per- 
cura pa e boeinan den lama wordo 
cambia y manteni. Esaki ta encera e 
zonanan di Palm Beach (area di ho- 
tel), Baby Beach, Arashi y Malmok. 
Pa por mantene costa di Aruba limpi 
y ordena, a introduci un asina yama 
‘TPEF Ploeg’, cu ta keda responsabel 
pa esaki. Finalmente, tambe a aproba 
e renobacion di e trapinan na Mangel 
Halto, como tambe e dos piernan na 
Rodger’s Beach. 

Oduber a expresa cu gran satisfaccion 
tur loke e fondo aki ta logrando y e 
tin tur confiansa cu e fondo di TPEF 
lo sigui sirbi pa engrandece nos pro- 
ducto Aruba. E1 a gradici e directiva di 
TPEF cu a traha riba e presupuesto, 
cual ta consisti di e miembronan Ma- 
rio Arends, Astrid Muller, Joe Najjar, 
Sjeidy Feliciano, Curtis Fraser, Jouel 
Croes y Sharlyze Romano. 

“Cooperacion y vision, den combi- 
nacion cu un maneho na unda Aruba 
ta prome luga, ta demostra cu nos tur 
como pais ta beneficia di e frutonan”, 
Oduber a expresa na final. 


Pa clausura Luna di Monumento 

SMFA lo celebra di seis Fiesta di Cunucu na Cas Tan Tin 



ORANJESTAD - Den 
cuadro di Luna di Monu- 
mento, Stichting Mon- 
umentenfonds Aruba 
(SMFA) tin diferente ac- 
tividad cu lo tuma luga 
entrante luna di septem- 
ber. 

PR di e fundacion aki, Mircla 
Nava a anuncia cu entrante 
otro luna nan lo cuminsa cu 
e trabou di restauracion di e 
forno di calki den Rancho; y 
tambe cu e curso di tecnica di 
calki pa mantencion di edifi- 
cionan monumental. Un tec- 
nica cu a bay perdi y cu nos 
a antepasado tabata uza den 
nan trabou di construccion. Y 
pa clausura cu broche di oro e 
Luna di Monumento, nan lo 
organisa e di seis edicion di e 
Fiesta di Cunucu. 

Dia 29 di september, pueblo 
di Aruba lo por bin celebra 
nos cultura y conoce Cas 
Tan Tin, cu ta e prome cas di 
cunucu cu a haya e cello di 
monumento protegi. E ac- 
tividad lo ta na Pos Abou 19, 
unda ta situa e cas di cunucu 
aki di principio di siglo 20. 
Cas Tan Tin a wordo agrega 
recientemente na e coleccion 
di monumentonan di Sticht- 
ing Monumentenfonds Aru- 


ba (SMFA). 

E cas ainda tin su mue- 
blenan original, por lo tanto 
publico por haya un impre- 
sion con famia Tromp, cu ta 
e doñonan original di e cas, 
tabata biba den e cas. Tambe 
fuera di esaki, Fundacion 
Museo Arubano lo pone ob- 
hetonan interesante cu sem- 
per e publico ta gusta wak y 
siña mas di nan, manera por 
ehempel e stilchi, e bidet y e 
telefonnan di antes y Roy Fe- 
liciana di Fundacion Museo 


Arubano lo ta presente tambe 
e dia aki, pa duna tur splica- 
cion tocante di e obhetonan. 

E aña aki SMFA tin partner 
nobo, cual ta Fundacion Mi 
Cutisa. Nan ta un funda- 
cion cu e meta pa promove e 
cultura di Aruba y nan lo tin 
pañanan tipico pa un y tur, di 
grandi te chikito, pa asina e 
publico por bisti y saca potret 
rond di e cas. Tambe nan lo 
tin matanan local, artesania y 
mas na benta. 


Pa locual ta trata e entrada di 
e bar, e aña aki tur e ganashi lo 
bay pa FEDAA, cu ta Funda- 
cion pa Esnan cu Deficiencia 
Auditivo Aruba. Den cuadro 
di Siman di Lenguahe di 
Seña, cu ta cay den e ultimo 
siman di september, tambe 
a duna FEDAA e oportuni- 
dad aki, caminda pa medio di 
borchinan cu seña,e publico 
lo por haci pedido di nan co’i 
bebe na e miembronan di e 
fundacion cu lo ta trahando 
riba e dia aki. 


Igualmente,Nava a sigui in- 
forma cu pa di seis aña nan 
ta sigui traha hunto cu De- 
partamento di Cultura Aruba 
(DCA), cu un biaha mas tin 
un tremendo programa cul- 
tural bon varia pa entretene 
e publico presente cu mu- 
sica y baile tipico di Aruba. Y 
por ultimo, e publico lo por 
tambe cumpra nan produc- 
tonan local, cuminda crioyo, 
artesania y matanan local na 
e mercado cu lo tin e dia aki. 

StichtingMonumentenfonds 
Aruba kier gradici tur e part- 
nernan y patrocinadonan cu 
a uni e aña aki na e Fiesta 
di Cunucu, nan ta: Depar- 
tamento di Cultura Aruba, 
Fundacion Museo Arubano, 
Fundacion Mi Cutisa, Fun- 
dacion pa Esnan cu Deficien- 
ciaAuditivo Aruba, Ministe- 
rio di Cultura, Aruba Bank, 
Balashi y CATC. 

Un biaha mas PR di SMFA, 
Mircla Nava a formula un 
invitacion pa henter e pueblo 
di Aruba pa bin celebra hunto 
e clausura di Luna di Monu- 
mento, dia 29 di september 
na e grandioso Fiesta di Cu- 
nucu na Pos Abou 19 na Cas 
Tan Tin di 10’or di mainta te 
3’or di atardi. 











